
DVA ISUSOVAČKA 
SLAVNA SVEUČILIŠTA 


POGLED TZ AVIONA NA SKLOP ZGRADA 
KATUL'ČKOGA SVEUČILIŠTA U TOKIJU 
Desno glavna zgrada, lijevo zgrade sveučilišnih fakulteta, đačkoga 
konvikta, kapelice i t d. 


Desno ; 

CRKVA I ISUSOVAČKI SAMOSTAN U LOYOLI 
U sklopu samostana je i rodna kuća sv. Ignacije Lojoie 


NOVELA IZ SELJAČKOGA ŽIVOTA OD GRETE MASSE 
PREVEO BOGDAN BABIĆ — ILUSTRIRAO K. RUŽIČKA 


K ARIN 


Krista God vratila je zaručni prsten Svendu! 
Pokućarac Aagestrup, koji je upravo došao u 
dvorište nadajući se, da će sada prije svatova 
moći štogod prodati, vidio je rođenim očima, 
kako je sa svoje ljevice žestoko strgnula za- 
ručni prsten, da je zveknuo o zemlju. Iza toga 
se okrenula i ponosna lica uz otresito kretanje 
šarene suknje izašla na cestu. Svend se sagnuo, 
digao sa zemlje zaručni prsten, naprčenim usti- 
ma otpuhnuo prašinu i stavio ga u džep od 
prsluka. 

Pokućarac tužno pogleda svoje sitnarije i po- 
misli: Zar sam ja zato kao deva natovaren prtio 
tako daleko cestom upravo za najjače podnevne 
žege, koja je pripi- 
caia ravno u zatiljak, 
dok mi se grlo sušilo 
od žeđe. I sve uzalud! 

Zvona ne će zvoniti 
na Svendovo vjenča- 
nje, a Aagestrup može 
se gubiti svojom kra- 
marijom, jer Svend 
sada nije sigurno ras- 
položen da kupi ma 
ni jednu jedinu iglu. 

Misleći tako pode 
da se polako izgubi, 
jer nikako nije imao 
volje da se pokazuje 
ljudima koji su tako 
zlo raspoloženi. No 
Svend ga opazi upra- 
vo u času, kad je pr- 
sten spravio u džep, 
i mahnu mu, da se pri- 
makne. 

»Sve su same ženske tričarije,« mucao je šap- 
ćućim glasom Aaagestrup. »Nije ništa za Vas 
gazda, kad ne će biti svatova . . .« 

Svend pogleda na kuću. 

Bila su otvorena vrata i prozori. Žene iz sela 
tamo dolje ribale su, prale, prašile i kitile kuću 
zelenilom. U kuhinji se kuhalo i mijesilo i prire- 
đivala jela od velikih komada mesa. 

Svend ne reče ni riječi, dovuče praznu korpu, 
što je u blizini stajala, odriješi pokućarčev remen 
na kojem je nosio korpu, i iskrenu je tako, da 
se smiješalo i svileno i končano i tkano i pleteno 
i blještavo u jedan virvar. Iza toga izvadi iz 
džepa velike talire i dobaci ih Aagestrupu. 

»Svadba će biti ovdje svakako. U nedjelju ću 
kod plesa naći zaručnicu,« reče on tako glasno, 
da je mogao čuti svako, ko je htio. 

Aagestrupu nije bilo baš posve ugodno ovdje, 
izmače se brzo kao lasica. O'bazro se još jednom 
iz neke udaljenosti. U dvorištu očinskog doma 
stajao je Svend raskrečenih nogu, ogroman, kose 
žute poput zrela žita nad uglatim velikim licem, 
a pesnica kao u kovača. 


Svend je stajao čvrsto kao hridina, koju ne 
može porušiti ni zavist ni djelo ljudsko. 

Zeleni ukras je zaista bio još svjež, kolači i 
jela baš kako treba, a veliki komadi priređenog 
mesa bez prigovora, kad je Svend slavio svadbu 
sa djevojkom Karin Fleuron. Karin, velika, 
košćata, sa jako opaljenom kožom izgledala je 
ružnija nego obično u svom skupocjenom uštir- 
kanom svadbenom ruhu. Put do crkve bio je za 
nju gori od trčanja kroz šibe. Najdraže bi joj 
bilo, da može pobjeći u šumu poput divljači, koju 
progone. Ali veliki je Svend svojom jakom ru- 
kom držao ruku ružne Karine, da je ona osje- 
ćala, kako on želi, da ona izdrži sve to. Zato ona 

njemu za ljubav po- 
nosno podiže glavu 
pod svojom vjereni- 
čkom krunom od sa- 
mih vrpca. No zato je 
osjećala u koljenima 
slabost, a ponos joj je 
bio napravljen. 

Karini je sad moglo 
•biti dobro. Imala je 
najljepšeg i najjačeg 
muža u cijelom oko- 
lišu, mnogo polja i 
mnogo blaga, a žito 
se gomilalo u njiho- 
vim hambarima. On 
ju je iskreno volio i 
poštivao. Sirotinja ju 
je blagosiljala, jer je 
bogato darivala svi- 
ma, koji su trebali. 

No Karin nije bila 
sretna. Njoj ni jesu iz- 
micale sjene, koje je vidjela preko sunca. Kad 
je bila kod oca, pjevala je mnogo, a imala je 
divan glas, koji je bio poznat na cijelom otoku. 
No ovdje u novoj domovini nije Karin nikako 
pjevala, iako ju je Svend često molio, da za- 
pjeva, Nije mogla pjevati grlom, koje se davilo 
od straha. Ona je dobro znala, da će se njena 
sreća prije ili kasnije razbiti kao staklo, što 
prsne, kada padne. Ta bilo je nemoguće, da se 
Svend njom oženio sa svetom ozbiljnošću. On je 
to učinio samo da se osveti Kristi Godovoj. I je- 
dnoga će dana biti zadovoljeno osveti i njegovo 
će se srce zgrčiti od čežnje za ljepoticom, kojoj 
je kosa svijetla poput lana, a lice bijelo kao labu- 
dovo perje. 

Znala je Karin, da Kristina čini sve moguće, 
kako bi Svenda opet predobila. Ona je imala 
mnogo rođaka, kojima je gospodarila radi svoje 
neobične ljepote. Svi su oni znali da urede tako, 
kako bi se sreli sa Svendom i podsjetili ga na 
Kristu. Karin je doznala, da su na sve načine ra- 
dili, kako bi ga opet doveli do njegove neka- 
danje zaručnice. Oni su govorili, kako se Krista 

jako kaje i radi njega odbija sve prosce. Na 
koncu su sve tako uredili, da bi se Svend morao 
smatrati krivcem, jer on kao stariji nije smio da 
Kristin mladenački izljev prkosa, kad mu je 
prsten vratila, drži konačnom i nepromjenlji- 
vom odlukom. On se na to trebao nasmijati kao 
na ludoriju djeteta, kome treba dati vremena da 
dode k pameti. A mjesto toga on, nevjerni Svend, 
odlazi na ples, sa prvom, koju susreće, pleše ci- 
jelu noć i onda se njom ženi, prije nego li su pa- 
metni ljudi mogli da zavađene zaručnike pomire. 

Karin je znala o svemu tome, jer kako Svend 
nije išao skrivenim putevima, Kristini su se vje- 
snici morali njemu javno približiti, a uvijek je 
bila koja starica, koja ju je o tom izvijestila za 
uzvrat, što joj je pomogla, ili koji sluga, kome je 
ranjenu nogu prevezala, ili bilo ko drugi, kome 
je učinila nešto dobro. Mislili su svi oni, da joj 
time koriste, ako joj to jave. Karin nije dala da 
svi ti primijete, kako je se sve to doima, ali kad 
je bila sama, promatrala se u ogledalu i željela 
da bude mrtva, kako lijepi i snažni Svend ne bi 
živio uz tako ružnu ženu, kao što je ona. 

Bila je velika svadba u selu, na koju su bili 
pozvani svi, što su okolo imali kuću i imanje. 
Karin je saznala od švelje, koja joj je za tu 
zgodu pravila haljinu i koja je i za Kristu ha- 
ljinu radila, da se Krista zaklela, da će ovom zgo- 
dom Svenda opet osvojiti. Kad se Krista poja- 
vila na svadbi, bila je tako lijepa, da bi se Karin 
bila od stida radi svoje ružnoće najradije gdjegod 
zavukla. Kroza svijetlu kosu provukla je zelene 
vrpce, a na uskim nožicama imala je zelene cipe- 


lice. Zlatan lanac oko vrata bio je od umjetnički 
izrađenih malih pločica, duge naušnice bljeskale 
se na ušima, a u očima joj je sjao pobjednički 
sjaj, što su se oči svih muškaraca upirale u nju. 
Kad je počeo ples, ukrade se Karin iz sobe. Svend 
i Krista plešu, — Krista tijesno privijena uz 
Svenda — ne to nije mogla gledati. Noć je bila 
tamna, no ona nađe put do mora. Ona odriješi 
najlaglji čamac i izvesla na široku pučinu. Za- 
tvori oči, da ne gleda uvijek pred sobom naj- 
ljepši par. Kristinine blještave zelene svilene 
vrpce motaju se oko Svenda i vežu ga kao lanci, 
a u ušima Karine zvoni, kao da zvone svadbena 
zvona Svenda i Kriste, kad utopljenu Karinu za- 
kapaju. 

Odjednom čuje šum vode, koju siječe drugi 
neki čamac. Ko ju je slijedio? Ko ju je htio 
odvući i prisiliti, da gleda, kako Krista God 
uzima Svenda? Zavesla, da su je ruke boljele. 
No čamac, koji ju je slijedio, dostigao ju je i 
sada je pokraj njena. Ona skoči, da se baci u 
more. No jedna jaka ruka je zgrabi i prenese u 
drugi čamac, a Svend reče: 

»Mi smo muž i žena. I ništa nas ne može ra- 
staviti, dokle živimo. Zapamti to Karin!« 

Od toga dana pjeva seljanka, kao što je pje- 
vala kod očeve kuće. Ko je prošao mimo, stao 
je i slušao, jer se rijetko mogao čuti ovakav glas 
pun sreće i životne* radosti. 

Krista God nestade zauvijek iz toga kraja još 
prije nego li je Karin rodila Svenu sina i na- 
sljednika. 


Borbe s bikovima u Španiji 

Napisao Jose Qu a drila 


Corrida de toros! Sam zvuk tih magičnih riječi 
djeluje na sinove Pirenejskog poluotoka kao 
crvena plahta na bika. Već nekoliko dana prije 
»nedjelje bikova« u salonima, kavanama, resta- 
uracijama, tramvaju, na kolodvoru i na ulici ne 
govori se ni o čemu drugom nego o nastupu 
toreadora. 

Španjolci, kao ni jedan valjda narod, vole raz- 
govarati, a o borbama s bikovima, koje se odvi- 
jaju na širokim, ravnim, pješčanim poljanama 
(arenama) mogu govoriti po 10 sati bez umora. 

Publika vrlo malo poklanja pažnje prije te 
predstave samim ljudima, koji se bore s biko- 
vima. Tek za vrijeme borbe ona radoznalo pro- 
matra toreadore, povlađujući sad jednome sad 
drugome. Prvo mjesto u raspravljanju pred bor- 
bom s bikovima zauzimlje sama životinja, taj 
obični, najobičniji bik. Zapravo nije on baš tako 
sličan. Životinja, koja je dostojna borbe s tore- 
adorima 11 a areni, stoji oko 2.000 peseta (preko 
15.000 dinara). Sada su u modi portugalski bi- 
kovi, koji prave veliku konkurenciju slavnim 
andaluzijskim »torosima«. Naročita pažnja se po- 
laže 11 a životinju. Dobre zvijeri, koje su kadre 


svoje ljudske neprijatelje primorati na teški rad 
u znoju lica — znače nekoliko hiljada gledalaca 
više. Ali »extra- toros« vrlo se rijetko dešavaju. 
Oni mogu da stoje čak 6.000 peseta (oko 48.000 
dinara). Jedan takav gorostas pojavio se nedavno 
na areni u Madridu. Išao je po areni kao feder, 
bio je brz i spretan kao tigar. Nekoliko vještih 
kapadora (pomoćnika toreadora, koji draže bika 
i iscrpljuju ga, goneći životinju po areni) nisu 
imali niti sekunde mira. Neprirodno snažna živo- 
tinja nije se uopće mučila. 

Taj »extra-toros« Nr. 68 dva, tri puta je bacio 
konja zajedno s jahačem u vis kao loptu. Raz- 
bješnjeli bik htio je izići iz arene. Skupio je svu 
snagu i preskočio ogradu arene s lakoćom hrta. 
Među gledaocima, što su se tada u velikom mno- 
štvu sjatili oko arene nastalo je užasno zapre- 
paštenje. Neki su se popeli na sam vrh tribina. A 
divlja zvijer, s očima oblivenim krvlju, jurila je 
po kamenom hodniku, dok nije kroz pobočna 
vrata fponovo stupila na arenu. 

Crna se neman borila dalje. Već joj se dva 
puta zarinula sablja u vrat, ali njezine kretnje 
nisu postajale polaganije. Kapadora, koji ga je 

(Svršetak na strani 272.) 

DOLAZAK 

PROLJEĆA 

NAPISAO 
IVO KOZARČANIN 

Osjećam to po mirisu 
karbidnih svjetiljaka, koje 
gore blijedim, sušičavim 
plamenovima u kioscima s 
narandžama, limunima, da- 
tulama, bananama i suhim 
smokvama. Osjećam to po 
bregovima, koji sve malo 
pomalo skidaju svoju bijelu 
košulju i čekaju, smeđi i 
goli, da im sunce upije to- 
pla usta u sakate krošnje 
drveća i izvuče iz njih me- 
ku, svilenu, mirisavu zelenu 
kosu. Osjećam to po dje- 
vojčicama, koje nose uli- 
cama visibabe i vraćaju se 
u večeri kući s polovicom 
hljeba pod pazuhom. 

Ali vidio sam ga tek ve- 
čeras, kad sam upravo (oko 
jedanaest sati) gasio svoju 
malu petrolejku prestajući 
čitati, jer nije više bilo pe- 
troleja i jer su mi pred su- 
znim očima slova fosfores- 
cirala žuto, modro i violet- 
no. Kroz otvoren prozor 
virio je plav -komad zvje- 
zdana neba nevjerojatno 
svjež i topao. Jug je tiho 
zabubnjao prstima po sta- 
klu i rekao šapćući mi sa- 
svim u uho: 


SLIKA UMJETN1KOVE KĆERI 
Naslikao J o s. K a r 1 o Stielero, njemački slikar iz Miinchena, koji je živio od 
g. 1781. do 1858. te se proslavio osobito svojim portretima Beethovena, Goethea, 
Tiecka i drugih velikana 


»Dođi!« 

Uzeo sam ogrtač, šešir i čvorav glogov prut, 
koji mi već od davnine služi za noćne izlete, i 
izišao iz kuće. Jablanovi, što stoje ukočeni u 
aleji, zašumjeli su i pružili glave, kao da nešto 
šapću jedan drugome. Topola, nagnuta nad ta- 
rabe, ispravila se i zijevnula pospano. Nitko mi 
nije ništa rekao, pa se ni ja nisam nikome ja- 
vljao. Zaokrenuo sam u polja prema potoku, koji 
je šumio žut i nabujao, a jug je pošao za mnom. 
Ćutio sam ga na vratu i u kosi, kako me 'blago 
polijeva svojim svježim, mirisavim dahom kao 
prozirnom jezerskom vodom, koja ključa u viso- 
kim planinama, među glečerima i srnećim pašnja- 
cima. On je govorio brbljavim, nervoznim gla- 
som, koji je jako sjećao na udaranje kišnih 
kapljica o prozorska stakla. 

»Došao si?« 

»Uvijek tako dođem, kad me ti pozoveš.« 

»Da proljeće vidiš, zato si došao?« 

»Svake godine tako dođem.« 


Tada se jug dugo i vrlo mudro smijao, i zvi- 
jezde su se smijale nad livadom, po kojoj su 
cvale tratinčice i na kojoj je gdjegdje još bilo 
malo snijega. Nisam znao, čemu se smiju, pa sam 
se jako posramio. Htjedoh da se ispričam (mi- 
sleći, da sam sigurno opet izvalio kakvu glupost), 
ali oni tada udariše u još jači smijeh. Nisam više 
mogao izdržati od srama, pa udarim u bijeg, a 
jug i zvijezde potrčaše za mnom. Ćutio sam ih, 
kako tapaju bosim nogama samo korak iza mene 
i bježao sam ustrašeno svim silama. Preskočio 
sam potok tek malo zagazivši u vodu, pretrčao 
jednu, dvije, tri livade i pošao uz brijeg. Tu sam 
se zapleo u gusto džbunje glogovo, ljeskovo i 
klenovo i pao mrtvo umoran. 

I tada ugledam nad sobom proljeće u bijelom, 
kako ide brdskom stranom, a jug mu mrsi kose 
i zvijezde se odražavaju u rosnim, zelenim očima 
kao na dnu duboka bunara. Smirio sam se savr- 

šeno, i lice mokro od znoja pritisnuo uz hra- 
pavu, ispucanu, zimsku klenovu koru. Pukotine 
su mi se zarežale u kožu okrvavivši me, i sok se 
u njima zakikoće veselo, sretno, blagdanski. A 
proljeće prijeđe preko čitava brijega i nestane 
na drugoj strani, a za njim ode i jug i meko za- 
njiše gole vrhove drveća. Ostade samo miris, 
vrlo blag i vrlo čist, i on je još dugo vibrirao u 
uzduhu, dok se nije rasplinuo. 

* 

Zato mi je sada sasvim svejedno, što kiša gu- 
sta i ljepiva kao katran curi čitav dan i što oblaci 
sjedaju na visoke krovove kuća gledajući s pri- 
jetnjom na ljude. Miran sam u mraku sobe, u 
kojoj vatra riše čudne slike po zidovima i rub 

ŠUMA 

Osim potreba našega svagdašnjega života, u 
kojem je drvo jedna od najpotrebnijih stvari, 
imade ono utjecaj i na samu našu ćud, na naš 
duševni život. Predočite sebi kraj bez šuma! U 
takvu predjelu nijedan misaoni čovjek ne nalazi 
zadovoljstva, ne nalazi duševna uživanja. Zar se 
ikome dopada Sahara, golo pusto pjeskovito 
more? Zar se kome sviđa nepregledna američka 
poljana bez hlada i šume, i ako je travom obrasla? 

Hajde, da je bar u opisu vidimo! 

Večer je, sunce pozlaćuje vrhunce Anda. Na 
njihovu podnožju širi se beskrajna ravnica. Pri- 
zor te samoće budi u nama šutnju i žalosni osje- 
ćaj. Sliči moru, kad ga noćca pokrije i uspava mu 
umorne valove. Kao što na moru luta ptica na- 
okolo izgubljena od svoga jata, lebdi pogled po 
ravnici ne nalazeći nigdje povišega mjesta na 
kojemu bi mogao otpočinuti. Svuda se širi rav- 
nica, stogodišnje samotno prebivalište neumor- 
nih ptica i divljih životinja. Svuda nebo i sa- 
moća, koju jedini Bog poznaje i može da pro- 
kuči. Gdjekad navali ovamo četa Indijanaca na 
bijesnim konjima poput vihora, utabori se na 
mekanoj travi i slatko počine, da ranim jutrom 
bez prestanka dalje juri . . . Sunce se spušta. Ho- 
rizont je u plamenu, nijema beskrajna ravnica 
postaje tamna, a zvijezde bliješte sve jače. 

Noć širi svoju sjenu i ravnica prelazi u svoju 
tajinstvenu tišinu i dobiva tamno lice. 

Tako turobnim i slikovitim riječima opisuje 
južno-američke prerije putopisac E. Echevarrio. 

Kraj šumom obrastao sasvim se drukčije do- 
tiče našega duševnoga života. Šumski kraj ispu- 
njava nam dušu i srce zadovoljstvom. Tako u 
velikim šumama ne podliježemo čuvstvu nepri- 
jatne samoće, nego čuvstvu veličajnosti usred ve- 
like prirode i njezinih pojava. Čovjek neodoljivo 
miluje šumom obraslu dolinu, isprepletenu ma- 
njim ravnicama, a još više onu s potočićem, koji 
vječno žubori i tako odaje neizmjernu hvalu Stvo- 
ritelju, koji ga je* stvorio i dao nama na uživa- 
nje. Ta čovjek ni sfliku samoga raja sebi druga- 
čije ne umišlja u svojoj fantaziji. 


se moje cigarete žari gustim crvenilom sunca,, 
koje zapada. Miran sam, i ništa me ne smeta,, 
što mi iz daljine piše jedna djevojka, kojoj sam 
i ja nekad pisao i na koju sam nekad mnogo mi- 
slio, da je zaručena za drugoga, da je popalila 
moja pisma, da me je zaboravila i da ne će više 
ništa da čuje o meni, jer će se skoro vjenčati 
s drugim čovjekom, koji je sto puta bolji od 
mene i kojega iskreno voli. Vidio sam proljeće 
i znam, da je došlo u naš grad, a moj glogov 
prut čeka u ćošku, da kiša stane i da opet prve 
noći odlutamo u bregove, gdje nema djevojaka, 
koje pišu uvredljiva pisma, i gdje prve visibabe 
i jaglaci stidljivo sakrivaju oči. 

I što mi još drugo treba? 


NAPISAO NIKOLA MARAKOVIĆ 

Gusti hlad, umilno šuštanje lišća i grančica, što 
nam ga stvara šumica u blizini mjesta, godi sva- 
komu — bolnom i zdravom, mladom i starom. I 
mnogi pjesnik rado nalazi predmet svome pje- 
vanju u šumi, u njezinoj samoći. 

Kako znamo i vidimo, šuma je zadruga drve- 
nastih biljki, koje trebaju dobru i vlažnu zemlju. 
Šuma ima bjelogoričnih i crnogoričnih. U crno- 
goričnim šumama raste drveće s igličastim lišćem, 
koje i preko zime ostaje redovito na stablu. To 
su šume, koje su najčešće složene iz smreke, jele, 
omorike i različitih borova. Bjelogorica ima lišće 
svjetlije, a Crnogorka tamnije. Bjelogorično 
drveće najčešće gubi preko zime lišće, kao na 
pr. bukva, hrast, grab, lipa. Ali ima i bjelogo- 
ričnog drveća, koje preko zime ne gubi lišće, pa 
se zovu bjelogorične zimzelene šume, kao što su 
šume lovorova. Stoga se i daju junacima i veli- 
kim ljudima lovorovi vijenci, čim se hoće reći, 
kako lovor nikad ne žuti i ne opada, tako i nje- 
gova slava neka vječno traje. Takve šume nala- 
zimo u primorskim krajevima, gdje je blaga 
zima. Mnogo puta je bjelogorica izmiješana. 

Mala šuma, osobito blizu mjesta, zove se gaj, 
a dolina šumom obrasla dubrava. 

Blago mjestu, koje ima u svojoj blizini malu 
šumicu, kamo se stanovnici mogu skloniti za 
ljetne vrućine i omare, da se naužiju svježine i 
ljepote prirode. 

Osim ovog uživanja imamo od šuma mnogo 
koristi, jer nam pružaju drvo za ogrijev i svako- 
vrsnu građu, a one davne silne i velike šume, 
koje su pred tisuću godina na zemlji našoj rasle, 
pružaju nam korist, na pr. kameni ugljen. 

Sretna zemlja, koja obiluje šumama, jer u nji- 
ma leži neizmjerno blago. U Jugoslaviji obiluje 
šumom Slovenija, Bosna te Srbija. Na zemlji 
najviše šuma ima Rusija, zatim Švedska, Finska, 
Njemačka, Francuska, Norveška, Italija, Rumunj- 
ska, Češka, Madžarska i Austrija, zatim u Ame- 
rici (prašume u Braziliji), prašume u Africi, Aziji 
i Australiji. 

~ J napisao Cf)ampol 


Kad su se gosti dosta napljeskali Aurori, pred- 
loži netko, da se igraju slijepe bake. Svi prihva- 
tiše i doskora se dvoranom razlijegala nova cika, 
vika i smijeh. No i te se igre brzo zasitiše. 

»Igrajmo se skrivača!« pade nov prijedlog. 
»Raštrkat ćemo se po ovom starom dvorcu, koji 
ne poznajemo, svatko će se negdje sakriti, to će 
biti najzanimljivija zabava!« 

Cijelo društvo primi prijedlog s oduševlje- 
njem. Baciše ždrijeb, tko će prvi tražiti, i kocka 
pade na Sancha. Bi dogovoreno, da on mora 
četvrt sata ostati u dvorani, kako bi ostali imali 
dosta vremena, da se posakriju. I u tren rastr- 
kaše se svi po dvorcu: po dvoje, po troje, ovaj 
sa svjetiljkom, onaj sa svijećom, jurili su po ne- 
poznatim stepenicama dolazeći u opasnost, da se 
skotrljaju s njih ili sruše s balkona, na kojem je 
bio srušen dio ograde, ili da zapale negdje krov. 
Od njihove cike i smijeha plašile su se vrane u 
pukotinama zidova i stari vratar, koji je već bio 
usnuo u svojoj komorici. 

Bilo je u tom nešto fantastičko. Pod pocrnjelim 
svodovima neizmjerno dugih hodnika plamsale 
su svijeće i baklje bacajući sablasne sjene, koje 
su se redale. Vrata su se otvarala i zatvarala opet 
uz strahovito škripanje zarđalih brava. Ko je sve 
to postrance promatrao, rekao bi, da to po tom 
opustjelom dvoru bježi mnoštvo noćnih strašila. 

Mladi svijet, koji su sebi kao i Manuel bili pri- 
uštili dosta pića, tražili su svaki kakvo dosjetljivo 
skrovište, pri čemu se tu čuo prigušeni povik, 
tamo srebrni ženski smijeh, ondje opet cika, kad 
bi preko puta pretrčao štakor ili nad glavom za- 
lepršao šišmiš, koje je ta buka pomela u njihovu 
noćnome miru. Svi su se nastojali sakriti što dalje 
od rasvijetljene dvorane: jedni u podrumu, drugi 
u starim ormarima, treći u potkrovlju ili za tape- 
tama, koje su se odlijepile od stijena. 

Pavlu je u tom metežu uspjelo umaći od 
Aurore te se našao sam u velikom prizemnom 
predvorju. Tu iznenada ugleda Franjicu, gdje do- 
lazi iz sjene žureći se kraj njega, a da ga nije ni 
opazila. Pavao pođe za njom. Čuvši njegove ko- 
rake ogledala se. Lice joj je odavalo takvu odlu- 
čnost, te je Pavao odmah osjetio, da ona hoće 
da izrabi tih nekoliko minuta slobode te da pro- 
vede svoju nakanu. 

Vrijeme je bilo preveć dragocjeno, a da bi se 
smjele trošiti riječi. Pavao okrene golemi ključ 
u velikoj bravi i otvori teška vrata okovana že- 
ljeznim čavlima. 

Izađoše napolje. Nebo je bilo zastrto oblacima, 
a iz doline je puhao svjež i čist vjetar. U toj 
tami, u toj šutnji, u tom slobodnom prostoru, 


(NASTAVAK) 

koji se pred njom otvarao, gledala je Franjica 
sada svoje oslobođenje, svoj spas. 

Zakoračila je po stepenicama dolje, a za njom 
Pavao. Najednom stadoše oboje. Nekakva tamna 
sjena postavi se među njih, dvije ruke uhvatiše 
Pavla za jedno, a Franjicu za drugo rame, a pla- 
čljivi Aurorin glas zakrešti: 

»Vi ste mi lijepi! Mene ostavljate u kutu, a sami 
idete zajedno da se sakrijete. Ali Sancho mi je 
naredio, da dobro pazim na vas. Ne ću vas pu- 
stiti, i ja hoću da se s vama sakrijem!« 

Nije bilo vremena za objašn javan je. Od one 
četvrti sata, koja je bila društvu dana, da se po- 
sakrije, sigurno je već bilo prošlo pet minuta. 
Sancho je bio posve blizu. Bila je dovoljna jedna 
riječ, jedan povik tog prokletog djeteta, i sve bi 
bilo izgubljeno. 

Pavlu pade na um očajna misao. 

»Dobro ste uradili, gospođice Auroro,« reče 
joj, »što ste došli za nama. Znam, gdje se rno- 



KRAJINA U DANE, KAD SE PROLJEĆE BUDI 

ženio sakriti, da nas ne će nitko naći. Hajdete za 
mnom!« 

Zatvorio je za sobom vrata dvorca i vukući sa 
sobom obje djevojke trčao je, kao da mu je dva- 
deset godina. Već je prije jednom bio u tom 
dvorcu pa je dobro zapamtio položaj pojedinih 
dijelova zgrade. Sjetio se divnog, velikog golu- 
binjaka iz 16. stoljeća, koji je stajao do samog 
dvorca. Pipajući naokolo našao je ljestve, koje 
su ležale na zemlji. 

»Popnimo se gore!« reče i povuče Aurom do 
ljestava, a ona se popne kao vjeverica u prvi 
spratić te dražesne kućice. 

»Tu je krasno!« klikne ona veselo. »Vidim kroz 
otvore na krovu zvijezde. Ali zima je tu!« 

»Skočit ću po vaš ogrtač. Počekajte malo!« 

»A Franjica?« 

»Ona će se drugdje sakriti. Za troje nema gore 
dosta mjesta.« 

»Ali vi se brzo vratite!« dovikne Aurora Pavlu. 
»Samoj mi je tu dosadno.« 

»U trenu ću biti tu. Ali sad budite tiho, da se 
ne odate. I nemojte sami silaziti, jer biste pali.« 

Ona umukne te ni da bi se maknula. 

Pavao ukloni opet ljestve i stigne Franjicu. 

»Što kanite sada?« upita je kratko. 

»Bježati, jer je to još moguće. Hvala za to 
vama!« 

»Ali Manuel vas takav, kakav je sada, ne može 
pratiti.« 

»Poći ću dakle sama.« 

»To nije pametno.« 

»Još je manje pametno ostati ovdje.« 

Pavao se nije usudio suprotstaviti. Uđoše u 
staju, gdje su bili privezani redovi konja. Pavao 
pogleda konja, na kojemu je Franjica imala od- 
jahati, te reče: 

»Na tom konju ne ćete dospjeti, kuda želite!« 

»Kad konj više ne bude mogao, ići ću pješke.« 

»Ali oni će vas sigurno progoniti.« 

' »Ne će znati, kud sam pošla, a ja ću se držati 
pokrajnjih putova.« 

»A stignu li vas?« 

»Ne će mi biti gore nego sada. Najgore bi bilo, 
kad bi Sancho pucao za mnom.« 

»Za vama? Sancho?« Pavao će zgrozivši se. 

»Da, jer se zakleo, da će me prije ubiti, nego 
da me pusti iz ruku, i vidjela sam, kako je nabi- 
jao revolver.« 

»Gospođice,« Pavao će stvorivši naglu odluku, 
»uzet ćete moga konja.« I brzo pričvrsti Franji- 
čino sedlo na svoga konja. »Na tom ćete konju 
biti sigurni, da vas ne će dostići.« 

Pavao nije u taj čas mislio, kako tim daje do- 
kaz, da je sukrivac Franjičina bijega, niti na to, 
kako će izgubiti veliku svotu, koju je dao kao 
jamstvo za konja. Franjica mu toplo zahvali, 
skoči na sedlo i reče: 

»Ne ću nikad zaboraviti, što ste za me učinili. 
A sad u ime Božje!« 

»Čekajte!« stane pred nju. »Već zovu! Pazite!« 

Ali ona ga više nije slušala. Pustivši konju 
uzde poleti kraj njega kao vjetar. 


Uto se stao javljati glas Aurore, koja je već 
bila postala nestrpljiva. A i po svem je dvoru 
među izletnicima nastalo traženje, lovljenje, trča- 
nje uz ciku i veseli smijeh. Pavao je znao dobro, 
da će to tako potrajati još nekoliko časova, ali 
tada će Sancho primijetiti, da još jedinu Fra- 
njicu nisu našli, pa će nastati mnogo ozbiljniji 
lov za njom. Znao je, da je Sancho kadar svašta 
učiniti. Nitko ga ne će moći zadržati, nitko obra- 
niti tu nesretnu djevojku od njegova nasilja. 

»A što sam ja tu?« reče Pavao sam sebi. »Ni- 
sam li i ja kukavica, koji sam pustio tu djevojku 
da ode sama, prepuštena svakoj opasnosti?« 

Dok je Pavao tako sam sebe pitao, najednom 
se otvori širom kapija dvorca, na kojima se 
ukaže Sancho. 

»Auroro! Franjice! Gdje ste?« zovne on. 

»Evo me!« odazove se plačljivim glasom 
Aurora. »Dođi po mene, ne mogu dolje!« 

»A gdje je Franjica?« 

»Nema je ovdje.« 

(Nastavit će se.) 

Borbe s bikovima 

( Svršetak sa strane 268 .) 

suviše uporno dražio ružičastom plahtom, bacio 
je pokretom vrata i rogova preko ograde u pu- 
bliku. Vrteći glavom desno i lijevo ranio je u bi- 
jesnom napadu toreadora u but noge. Nije mu 
to oprostio Cecilio Barral. Za čas se vratio na 
arenu povezanom nogom i strašnim ubodom kroz 
rame probio srce bika. Ostalo su uradili čistači 
arene. 

Borba čovjeka sa životinjom ne svršava se 
uvijek smrću bika. Desilo se baš u Madridu, da 
je toreador Mariano Miguel umro razapet na 
rogovima razbješnjelog bika. Nekoliko dana iza 
toga dogodilo se na toj istoj areni, da je zvijer 
razbila ogradu, koja dijeli arenu od publike, i 
ubila četiri gledaoca, a osam njih teško ranila. 

O tim nesrećama Španjolci, željni tih naročito 
napetih igara, izražavaju se kao o pukim sluča- 
jevima. 

»Što ćemo? Slučaj!« govore oni i tim »sluča- 
jem« rješavaju cijelo pitanje. Uostalom, treba 
priznati — navode u obranu corride, da su igre 
»civilizovanog« američkog rugby-a opasnije po 
život, jer gutaju mnogo veći broj žrtava. 

Toreadori zarađuju mnogo novaca, ako su po- 
pularni i sigurni u svom poslu. Ipak pretjeruje se, 
kad ih se ubraja među velike miljunaše. Zara- 
diti »čistih« nekoliko tisuća pezeta na mjesec to 
je najdraži san borca s bikovima. Malo je takvih, 
kojima to polazi za rukom. 

Vješt i popularni matador dobiva po nastupu 
oko 60.000 dinara, od čega peti dio odbija na pla- 
ćanje svoje quadrile ili pratnje banderila, kapa- 
dora, pikadora i drugih pomoćnika. Mnogi ma- 
tadori smatraju svoje zvanje prolaznim i trenut- 
nim, te čeznu za vlastitom kućom sa vrtom, čeznu 
za životom mirnim i sigurnim. 

Šezdeseta godišnjica popularnog hrvatskog povjesničara 


Napisao -A- n t e 


Š i m o I k 


Ovih dana navršio je profesor dr 
Rudolf Horvat šezdeset godina ži- 
vota i četrdeset godina književnog 
rada. Zaslužni hrvatski historik ro- 
dio se 14. ožujka 1873. u Koprivnici, 
filosofske i pravne nauke studirao je 
u Zagreibu. Kao profesor služio je u 
Osijeku, odakle ga je kao hrvatskog 
rodoljuba bivša hrvatska vlada pre- 
mjestila u Zemun i .zatim u Petrinju. 
Kad jeg. 1907. pobijedila na izborima 
hrvatsko-srpska koalicija, bio je pre- 
mješten u Zagreb, gdje se mogao u 
većoj mjeri predati naučnom radu. 
G. 1919. bio je umirovljen i otada radi 
stalno u Zemaljskom arkivu saibira- 
jući i Udavajući različnu građu iz hr- 
vatske kulturne prošlosti. Mnogo je 
radio u društvenom životu, gdje je 
god služio, osobito u pjevačkim dru- 
štvima. Radi toga bio je g. 1911. iza- 
bran predsjednikom Saveza hrvatskih 
pjevačkih društava i tu čast vršio je 
deset godina. 

Ime dra Rudolf a Horvata poznato 
je dobro čitaocima »Obitelji« jer je 
od početka njena izražen ja među nje- 
nim suradnicima, a još više je poznat 
među čitaocima izdanja Društva Sv. 
Jeronima, za koje je napisao IV. i V. 
svezak »Pripovijesti iz hrvatske po- 
vijesti (1902. i 1904.) koje je bio po- 
čeo pisati V. Klaiić, zatim velik broj 
članaka u kalendaru »Danici«. Osim 


toga surađivao je u velikom broju 
naučnih, zabavnih i dnevnih listova i 
publikacija i izdao veći broj poseb- 
nih djela, u kojima je obrađivao po- 



D R RUDOLF HORVAT 


jedine dijelove ili čitavu hrvatsku po- 
vijest. Horvat se okušao s uspjehom i 
u historijskom romanu i noveli (»Po- 
sljednji knez Slunjski« 1913.) »Tko će 
biti kralj?« 1914. i dr.). G. 1906. izdala 
je Matica Hrvatska njegovu knjigu 


»Najnovije doba hrvatske povijesti«, 
za 'koju ga je madžarska vlada deset 
godina kasnije interniraca u Satmar 
Nemetu u Erdelju. Sada se nalazi u 
štampi njegova knjižica »Hrvatska 
Podravina« u nakladi Matice Hrvat- 
ske, koja će kasnije izdati slično nje- 
govo djelo o Srijemu, a i Jeronim- 
sko Književno Društvo izdat će ove 
godine jednu njegovu knjigu. 

Osim toga ima Horvat niz gotovih 
drugih manjih i većih djela za štam- 
pu, od kojih je Trgovačko-obrtnička 
komora u Zagrebu p'riimiila da izda 
»Povijest hrvatske trgovine«, »Povi- 
jest hrvatskog obrta« i »Povijest hr- 
vatske industrije«. Dr Horvat održao 
je stotine predavanja u Zagrebu i po- 
krajini. 

Rudolf Horvat u prošlosti nije bio 
rodoljub samo na riječi i pismu, nego 
i u životu pokazao, da je neustrašiv 
karakter, jer je pod madžarskim re- 
žimom, .kad je glasovanje bilo javno, 
svoj glas davao narodnoj stranci pro- 
tiv madžaronskih kandidata. 

Želimo plemenitom učenjaku, da još 
poživi mnoga ljeta, da može vidjeti 
štampana svoja d-jella, koja čame u 
njegovim ladicama, dovršiti ona, koja 
je započeo, i dati hrvatskoj kulturi 
uopće još mnogo djela, koja rasvjet- 
ljuju i populariziraju našu narodnu 
prošlost. 


MAJKA JE MAJKA 

SPJEVAO IVAN VITEZ TPNSK1 


Majka puti, gleda, 
da temelj postavi, 
mladicu ispravlja, 
dok ju ne ispravi. 


Mila moja majko, 
ti crkvice bijela! 
Pjesma mi se tvojim 
milinjem zanijela. 


Majka obdan bdije, 
majka za san ne zna, 
uvijek je brižna, 
uvijek oprezna. 


Tko li može pravu 
majku da izmijeni? 
Da ćud upitomi, 
srce oplemeni? 


Lijepo ime majka 
usta ispunjuje, 
a pjesma o majci 
do Boga se čuje. 


Kako gleda majka 
i Bogu se moli, 
da bolesno čedo 
bolju joj preboli! 


Tko će sve imanje, 
isti život dati, 
da si 1 čedo spasi? 
Tko, već mila mati! 


Majka ranče hrani, 
svoje zalogaje 
gladujući sama 
milom čedu daje. 


Čedu ozdravljenu 
kako se raduje! 
Zavjetovna majka 
najviše daruje! 


Ta majka je majka! 
To sav svijet slovi, 
Ti nam mile majke. 
Bože, blagoslovi! 



SVAKI ČITATELJ I ČITATELJICA „OBITELJI** 

treba da ima i čita romane 
KNJIŽNICE DOBRIH ROMA NA, 
koja ove godine izdaje 3 izvorna 
hrvatska romana , jedan preveden s češkoga , 
jedan s bugarskoga, a jedan s francuskoga 

Ovih je dana izašao roman „BIJELO PRIJESTOLJE" od Josipa Cvrtiie 

IZLOŽBA JEDNE SLIKARICE 

U prvoj polovici ožujka o. g. priredila je prvu svoju sli- 
karsku izložbu mlada umjetnica Trude pl. Braun u zagre- 
bačkom umjetničkom paviljonu. Već sama njezina smjelost, 
da udari na dimenzije umjetničkog paviljona, koji teško ispune 
i već renomirani umjetnici i njihove skupine, zaslužuje pažnju, 
pogotovu ako se uzme u obzir, da je umjetnica tek pred kratko 
vrijeme svršila svoje slikarske studije i da je prema tome 
vrlo mlada. No i njezin rad i njezina umjetnost zaslužuju 
pažnju umjetničkih krugova i šire publike. — Veliki izbor 
izloženih slika mogao bi, da bude na štetu kvalitativnih odlika 
izložbe, no u velikom broju izloženih stvari nalazimo vrlo 
malen broj onih, koje nam ne bi poslužile boljem upozna- 
vanju raznolike manifestacije njezina talenta. Na prvi pogled 
posjetiocu izložbe upada u oči dugi niz portreta te bi slika- 
ricu karakterizovao kao portretistkinju par exellence. Bez 
sumnje ona je u tome najjača te u svakom od njih nalazite po 
neku novost i originalnost bilo u postavljanju objekta, bilo u 
psihologiziranju i uvlačenju u njegovu duševnost, bilo po 
kolorističkim osebinama, koje u skladu s linijom jasno go- 
vore o stavu umjetnice prema predmetu slike. Osobito je uspio 
portret hrvatskog pjesnika Dragutina Domjanića, a za njim 



DON FRANE BULIĆ 


Naslikala Trude pl. Braun 



SLIKARICA TRUDE PL. BRAUN 

ne zaostaju ni portreti poznatog 
našeg naučenjaka Don Frane 
Bulića i glazbenika Rudolfa Ma- 
tza. No od istog su interesa i 
portreti za nas nepoznatih, ali 
umjetnici bliskih lica, s kojima 
se u životu našla. U rang por- 
treta možemo mirne duše smje- 
stiti i one tipove, iz puka u ra- 
zličitim našim krajevima, koje 
je zadahnula nesamo folklori- 
stičkim osebinama, nego u ko- 
jima isto tako vješto traži psi- 
hički izražaj rase. 

Pored toga g. Trude Braun 
pokazala se vješta i u pejsaži- 
ma, premda su malobrojno za- 
stupani, koje znade na svoj 
način proćutjeti i u osvjetljenju 
svog raspoloženja preliti u boje. 
U grafici je izradila također 
lijepi broj stvari (bakrorezi, 
ugljen, portreti, rotel, aquanti- 
na), te i tu unijela iste osebine, 
koje sačinjavaju njezinu umjet- 
ničku individualnost i koje je 
afirmirala u svojim uljenim sli- 
kama. Od interesa je i išarani 
porculan i staklo, koje je slika- 
rica u četiri ormara izložila. 

Stalnom rukom povlači ona 
kist preko platna, a isto tako 
čvrste linije opažate u njezinoj 
grafici. Boju ne žali i nabaca je 
slobodnim zamahom, da posti- 
gne željeni efekt. No i u toj 
suvereno postavljenoj boji, kao 
i u onim čvrstom rukom povu- 
čenim linijama osjećate neku 
nutarnju nervozu, neko raspolo- 
ženje, koje neodoljivo vibrira. 

Prvim svojim nastupom gđice 
Trude Braun pokazala je očito 
svoj talenat, koji je još nepre- 
stano u razvoju. L. P. 

PJESNIK DRAGUTIN DOMJANIĆ Nasl. T. pl. Braun 

otvorena je također god. 1895., kao i mala pruga 
do Ilidže (1.3 km) i od Korenovca do Gračanice 
(4 km). 

Pošto je okupacijskim zborom od tri divizije, 
koji je uzeo Bosnu, zapovijedao general Josip 
Filipović, koji je organizovao i provizornu vladu 
u Sarajevu, to je prosti narod ta šejtanska kola 
bez konja i volova prozvao Pilipovim kolima. 

G. 1902. počela se mučna gradnja pruge od 
Careva do Vardišta 127.7 km s ogrankom u do- 
linu Lima (38.8 km). Troškovi ove pruge, koja 
ima 99 tunela i galerija i mnogo visokih potpor- 
nih zidova i mostova, dovršena je god. 1906. 
troškom 75 mil. kruna i to u državnoj režiji. Osim 
toga do konca god. 1910. izrađeno je 517.6 km 
šumskih željeznica, kojih se mnogo dogradilo 
za rata, tako da je njihova duljina god. 1921. 
činila 1.068 km. 

Bosanske željeznice gradila je austrijska vlada 
na mali kolosjek od 76 cm, jer je g. 1878. imala 
takav materijal na raspolaganje od društva, koje 
je tada bilo završilo prugu Temišvar — Oršava. 

God. 1913. austrijska vlada izgradila je velik 
plan, po kojemu se veći dio bosanske pruge imao 
preraditi na normalni kolosjek, no to je izvedeno 
jedino od Bosanskoga Novog do Krupe; a od 
Krupe do Bišća izveden je taj rad poslije svjet- 
skog rata. 

Josip Cvrftila : BIJELO PRIJESTOLJE 

Najnoviji hrvatski roman! 

Broš. Din 30 — Uvez. Din 40*-' 
KNJIŽNICA DOBRIH ROMANA, ZAGREB 


mcivova koca 

]% opisao Ante Šimčilc 

Prva željeznica u Bosni od Banje Luke do Nov- 
ske bila je otvorena prije šezdeset i jednu go- 
dinu (god. 1872.), ali je g. 1875. bila zatvorena 
iz štokakvih uzroka. Kad je god. 1878. Austro- 
ugarska zapremila Bosnu, trebala je vojnoj 
upravi pruga za snabdijevanje četa, pa se iste 
godine mjeseca rujna počela graditi pruga od 
Broda, koja je za šest mjeseci izvedena do Ze- 
nice (185.8 km). Troškovi gradnje pruge i mosta 
na Savi i veze sa Slavonskim Brodom činili su 
16 mil. kruna. Od Zenice do Sarajeva izvedena je 
pruga troškom od 7,662.000 kruna u duljini 
78.3 km god. 1882. i predana prometu 4. listo- 
pada te godine. Od Mostara do Metkovića izgra- 
đena su 43 km pruge troškom 3,400.000 kruna 
god. 1885., od Mostara do Ostrošca 65.7 km god. 
1888., od Ostrošca do Konjica 13 km god. 1889. 
Pruga Sarajevo Konjic 55.8 km predana je pro- 
metu god. 1881. Troškovi od Mostara do Sara- 
jeva činili su 16 mil. kruna. Pruga Samizovac — 
Čevljanović 20.5 km otvorena je god. 1885. na- 
kon rada od 4 mjeseca. Doboj i Simin Han 
(66.7 km) spojeni su god. 1886. Troškom od 
2,600.000 kruna. Od glavne pruge Brod — Sara- 
jevo — Metković drugi ogranak izveden je doli- 
nom Lašve na Travnik — Bugojno i Jajce od god. 
1892. do god. 1895. velikim troškom 46,600.000 
kruna. Rudarska pruga Podlugovi — Vareš 245 km 


GLAZBENIK R. M A T Z Naslikala Trude pl. Braun 


K.RIT.ACJK.A V GRKU 

Sastavio Vinko Buble, Split 

Vodoravno: 1. Plemićki znak. 
9. Sprava. 12. Lice iz Vergildjeve 



»Eneiide«. 16. GrČKo slovo. 17. Mjera. 
18. Mineral. 21. Mahnitost (tuđ.). 24. 
Prijedlog. 25. Pjesničko djelo. 26. Gr- 
čki ibog. 29. Grad u Italiji. 32. Ž. ime. 
33. Veznik. 35. Crkveni dostojanstve- 
nik. 36. Otipadnik, odmetnik (tud.). 

Okomito: 1. Pripadnik divljeg 
naroda. 2. Mjesto na Jadranu. 3. Pu- 
tujuća skupina ljudi s devama preko 
pustinje. 4. Afirmacija. 5. Nota. 6. 
Franc. afirmacija. 7. Prijedlog. 8. Geo- 
metrijski izraz. 10. Svećenik. 11. Boj. 
12. Nastradali parobrod. 13. Naš dra- 
matik. 14. Fiz. mjera. 15. Superlativu a 
čestica. 19. Prilog mjesta. 20. M. ime. 
22. Grčki prijedlog. 23. Veznik. 27. 
Bog stada. 28. Biljke. 30. Nije kasan. 
31. Go. 32. Apostr. veznik. 34. Inici- 
jali našeg skladatelja (»Splitski Akva- 
rel«). 


Emancipirajte se 
od inostranih proizvoda, u 
tome leži Vaš patriotizam 

DINARA 6‘— 

SALVODONT 

pasta za zube, bijeli zube, odstranjuje 
i rastapa zubni kamen. — Proizvodi : 
Drogerija SALVATOR 
Zagreh, Ilica 61 — Vlasnik IH. F. J. Segedi 
Kod narudžbe od 12 tuba uz izrezak 
ovog oglasa cijena tubi Dinara 5*— 


Jesi li naručio novu dječju ilustro- 
vanu priču „DUG/ MARTIN"? 


ŽEEJEZHE 

1DEVEBE 



kao i ostalo željezno po- 
kućtvo kupujete najbolje 
i najjeftinije kod proiz- 
vađača 

FILIP BAUMA ZAGREB 
ulica Ivana Dežmana 1 

(Prolaz u Tuškanac) 
Telefon broj 83-60 i 53-46 

DOMAĆICE 


kupujte potrebitu sta- 
klarsku i porculan- 
sku robu u staklani 

R. PASARIC, ZAGREB, 

Ilica 5 Ilica 5 


S 1 J JE 2> A K O S A 

Pojavljuje se često i kod mlađih ljudi, to je znak da 
je kosa bolesna, da nema dovoljno dobre i potrebne 
hrane za /zarad nju boje kose. Takva kosa sijedi, otvrdne 
i lako ispada. Hod mladih ljudi preporuča se protiv toga 
odmah upotrijebiti sigurno sredstvo, a to je Biljevna 
iscrpina od koprive, ona daje kosi hrane, da ova opet 
može da izgrađuje boju kose. Redovitom njegom i 
uporabom u tjednu od 1 —2 puta neće se više sijeda 
kosa pojaviti kod mladih ljudi. Hod ostarjelih ljudi, koji 
pos rjeđe, preporuča se upotreba zvan rednog sredstva 
za povrat prijašnje boje kose, a to je sredstvo Dr Wal- 
tonsena amerikanski Hair Restonative. Isprva rabi se 3—5 dana redom, dok se boja kose 
povrati , sijeda kosa sasma nestane, a iza toga restauriranja boje, dovoljno ie kosu 
u tjednu 1 — 2 puta nakvasiti sa Hair Restonativom. Cijena bočice Din 20'— Proizvađa 
i stavlja u promet stara god. 1599. osnovana KAPTOLSKA LJEKARNA SV. MARIJE, 

LJ E H A R H l H VLATKO BARTULIČ, ZARREB, DOLAC HR AJ TRŽNICE 

MODA I RUČNI RJTD 


KVAČKANA VESTA ZA MACO DIJETE 


Ova se vesta radi u dva dijela i to 
vanjski dio iz vune protkane svilom, 
a nutarnji kao podstava iz same vu- 
ne. Oba dijela možemo raditi u istoj 
boji ili gornji modro, ružičasto, žuto 
ili zeleno, a nutarnji bijelo. 

Najprije radimo nutarnji dio sa 
vunom zefir. Za dijete od jedne do 
dvije godine počnemo rukav na 20 
očica sa niskim stupićima (si. 1.)* Tada 
radimo posve ravno 15 cm, a onda 
dodamo s jedne i druge strane lan- 
čić od 18 cm za prednju stranu, ra- 
menicu i leđa. Zatim kvačkamo ravno 
9 cm, onda razdijelimo sve očice u 
dva dijela i ostavimo u sredini 10 
očica, koje ne kvačkamo, nego radi- 
mo prednju stranu i leđa svaku za 
sebe. Za prednju stranu radimo 9cm, 
a za leđa 10 cm. Kad su leđa gotova, 
nastavimo lančić od 30 cm za drugu 
prednju stranu. Broj očica mora biti 
isti kao na prvoj strani. Tako ra- 
dimo 9 cm, a onda ostavimo sa svake 
strane 18 cm i radimo drugi rukav 
samo sa srednjim očicama. 


Kad je nutarnji dio gotov, onda 
radimo gornji dio veste svilenom vu- 
nom, koja je protkana svilom (si. 2.) 
Zatim metnemo jedan dio na drugi i 
sastavimo, oko rubova kvačkamo ni- 
ske stupiće vunom, tako da uzimlje- 
mo oba dijela veste zajedno. Na uglo- 
vima prema vani učinimo 3 stupića 
u jedan, a na uglovima prema unutra 
ubodemo jedan stupić mjesto tri. 
Drugi redak radimo svilom, ali tako 
da hvatamo samo nutarnji dio očice. 
Slijedeći red opet vunom i tako na- 
izmjence nekoliko redova, (si. 3.) Na 
rukavima radimo isto takav obrub, 
ali prvi red moramo raditi nešto uži, 
da izostavimo koju očicu. Tako do- 
bije rukav ljepši oblik. I. M. 


Za svoju djecu odmah naručite 

„MACU MLADOST" 


najljepši dječji časopis ! 




ni. 


2 


Fig. 3 


Fig. 1 


NEUGLAĐE NA KOSA 

Bez njege kose nema uglađene kose, uzalud sva- 
ko češljanje, kovrčanje uvojka i pomada, za dan 
dva evo opet raskuštrane glave, divlja kosa bez 
njege, ne da se odmah ugladiti trajno već samo 
privremeno. Stoga se preporuča svakome za nje- 
gu kose, da upotrebljava samo iskušano sredstvo, 
a to jest Biljevna iscrpina od kopriva. Cijena boce Din 20* — 
Za njegu kose valja samo prokušane proizvode upotrijebiti, a takove pru- 
ža god. 1599. u Opatovini osnovana stara 
KAPTOLSKA JL,J GKARJVA »V. MARIJE 
Vlasnik Vlatko B a r t u 1 i ć, Zagreb 




Lijevo: Nova jaka tamnomodre boje s bijelom 
bluzom. U sredini: Slobodna jaka s kratkim 
rukavima. Desno: Crnobijela karirana jaka 
tročet'Ttinske duljine. 



Lijevo: Športski kostim s bijelim ovratnikom. 
U sredini : Smoking, koji je opet ušao u modu 
s rukavima tročetvrtinske duljine. Desno: 
Kostim sa smeđim pojasom, a bluza, šal i 
rukavice iz prugastog jerseya od vune. 






ŽENSKI 

N /l Š V n T 

ŠPARGA 

Šparge ima dvije vrste: divlje i pi- 
tome. Divlja se špar.ga nalazi po na- 
šim poljima i pašnjacima. Tanka je pa 
nije izdašna kao jelo. Pitoma je špar- 
g a kulturom dotjerana dotle, da ima- 
de izhoja, koji su debeli kao prst od- 
raslog čovjeka. Ta je veoma slasno 
varivo. Naš seoski narod — osim ri- 
jetkih iznimaka — i ne zna za šipargu, 
baš .kao ni za cvjetaču, špargu ćemo 
posaditi u proljeće i to što ranije, jer 
ona. rano tjera. Toplo, suho, sitno i 
pjeskovito zemljište najbolje je za 
š.pargu. I na toploj ilovači uspije do- 
bro. Hladno i vlažno zemljište nije za 
nju. Za nov nasad šparge treba ze- 
mljište prekopati barem 50 cm du- 
boko. Najbolje se to čini prije zime. 
Zatim ćemo zemljište dobro pognojiti 
poluzrelim gnojem. Vele da je naj- 
bolji ovčiji gnoj. Gnoj ćemo zakopati 
što prije, ali ne preduboko. Za doma- 
ću potrebu odabrat ćemo zemljište na 
vrtu. Treba kupiti potrebiti broj jedno 
ili dvogodišnjeg busenja od poznatog 
vrtlara, koji nam jamči za vrstu i do- 
brotu šparge. Ja bih preporučio bi- 
jelu vrstu. .Ljepša je za oko, a veoma 
je izvrsna kao hrana. Za manju obi- 
telj i vlastitu potrebu dosta je za sad- 
nju 10 — 15 busena. Sadi se na redove. 
Red od reda na 1 m, a busen od bu- 
sena na 50 cm. Na već u jeseni duboko 
prekopanom zemljištu načine se jarci 
široki i duboki oko 30 cm. Na dnu ja- 
raka naprave se mali hurnci od dobre 
zemlje. .Na svaki humak metne se po 
jedan busen šparge. Korijenje se 

^llllllllllllllllllllllllllllllllllllllllllll!llllllllllllllllllllllll|L|: 

| Pogledajte naš izbor | 

( modnih štofova ( 

| za haljine i kapute | 

( novosti 

1 S91LEKIIH TKilNINillHP 1 


| Pribori za krojačice, | 
| krojače i kitničarke | 


tebinec 

Zagreb 

| Hađićeva (Duga) ul . 1 § 

SVIJET 

lijepo razdijeli, pokrije sa 5 cm debe- 
lom naslagom dobre i sitne zemlje, 
koju ćemo malo pogaziti. Uza svaki 
busen udarimo kolac. Kad smo posa- 
dili sve busenje, onda u jarak naba- 
camo zemlje do 15 cm visoko. Ovo 
zatim pograbljamo i poravnamo. Iz- 
među redova posadi se grašak, ili grah 
čučavac, ili drugo povrće koje se jako 
ne širi. Prve godine nema više posla 
osim okapanja i plijevljenja. Za velike 
suše možemo špargu zaliti. Prije zime 
odrežu se pri zemlji svi izboji, saberu 
i spale. Ako se koji busen posušio, 
zamijenimo ga drugim. Narednog će- 
mo proljeća posve ispuniti jarak. Što- 
više, uzvisimo ga za desetak centi- 
metara, da izgleda kao niski nasip. 
Radi se oko šparge kao i prošlog 
ljeta. Među redove posadi se povrće, 
koje se jako ne širi. Druge godine 
možemo rezati pojedine izboje. Istom 
treće godine smijemo rezati sve jače 
izboje, dok ćemo slabije pustiti da 
rastu. Izboji se režu oštrim nožem 
koso u zemlji. Pri rezanju moramo 
paziti da ne ozlijedimo podanak. Ja 
sam imao za špargu posebne lonce od 
ilovače. Dolje široke i okrugle, a pre*- 
ma gore sve uže sa uskim grlom, vi- 
soke oko 25 cm. Njima sam pokrivao 
netom izbile izboje. Za dan dva izboji 
su dobrano odrasli i bili su blijede 
boje. Usto su ostali posve mekani sve 
do zemlje. Nisu dakle bili ni žilavi ni 
drveni. Tako sam jedne rezao pri ze- 
mlji, dok sam opet druge pokrivao 
navedenim loncima. Šparžište treba 
svake godine prije zime obreza f i do 
zemlje. Osim toga zagnojićemo ga po- 
sve zrelim i sitnim stajskim gnojem, 
ili sitnim kompostom. Nekoji dodaju 
gnoju malo kalija i fos f orne kiselme. 
Na proljeće se gnoj zakopa plitko, a 
šparžište očisti od kamenčića ili ko- 
rova. Ivan S i t a r i ć. 

Z D n T T> € J JE 

Vruće mlijeko protiv prehlade. Vru- 
ćim se mlijekom pospješuje znoj en je, 
a znoj en je je izvrsno sredstvo protiv 
prehlade. Znojenjem se istjeruju iz ti- 
jela mnogi otrovni plinovi. Osim toga 
uživanjem vrućeg mlijeka pospješuje 
se kolanje krvi u tijelu, a znojenje tu 
igra veoma zdravu ulogu. Vruće mli- 
jeko također oživljuje djelatnost bu- 
brega; a poznato je da bubrezi moraju 
izlučiti sve ono, što se u tijelu nalazi 
u tekućem stanju, a čega tijelo ne 
treba. Tako je upala bubrega često 
nosljedica prijašnje upale žlijezda. Pa 
i ovom se najbolje izbjegne uživanjem 
vrućeg mlijeka. 

Život je lijep, ako čovjeka ne taru 
velike brige i ako nije bolestan. Ali 
nažalost ta dva zla su česta. Teške 
glavobolje i migrene zbog svega toga 
su česte posljedice. Aspirin tablete tu 
brzo pomažu. Njihovo djelovanje je i 
kod zubobolje i neuralgije odlično. 

Hladna kupelj za noge. To je iz- 
vrsno sredstvo protiv glavobolje, na- 
vale krvi u glavu, nervoznog kucanja 
srca, omame i znojenja nogu. Uzima- 
njem tih kupelji krv se tjera iz mozga 
prema nogama, te se tako oslobađa 
glava i prsa od pritiska krvi. 

KUHINJSKI HE.CE.VTI 

Šaran u sulcu. Na malo ulja pirjani 
dvije do tri glave luka, dok malo po- 
žuti, dodaj jedan list lovora i par zrna 
cijeloga bi’bera, crvene paprike, koju 
odmah zalij sa vodom, da ne zagori, 
te dosta dugo kuhaj zajedno sa gla- 
vom i otpacima od iriibe (rep, ikra). 

Iz glave se mora izvaditi gorki zub, 
inače bi juha bila gorka. Ribu (oko 
1 kg i pol) nareži na nareske kao prst 
široke, složi u šerpu, juhu dobro pro- 
cijedi, nalij na nareske, osoli, kuhaj 
polagano dok postane mekana. Zatim 
je složi na .zdjelu, prelij sokom, ko- 
jega ne smije biti odviše, te ostavi na 
hladnom mjestu, dok se juha stisne. 
Naj-bolje je, da se jelo priredi dan 
prije. 

Hajdinski žganci sa umakom od 
gljive. Kuhaj hajdinske žgance, isprži 
narezanu slaninu, njome začini žgan- 
ce, te ponudi sa umakom od gljiva, ili 
sa telećim jetrima u soku. 

Som sa majonezom. Kupi 1 kg na- 
rezane somovine. Kuhaj u vodi lo- 
vor, luk, cijeli biber, sol, malo octa. 
Kad to neko vrijeme kuha složi u to 
ribu, koja se samo kratko vrijeme po- 
lagano kuha. Ohladi u istoj vodi. Me- 
đutim načini majonezu. Metni u ko- 
tlić tri cijela jaja i tri žumanjca, šest 
ljuska od jajeta ne prekiselog octa, 
dobro promiješaj i kuhaj na pari, dok 
postane gusto. Skini, pomiješaj unu- 
tra, najprije sol, zatim senf i pomalo 
tri dcl ulja i malo limunova soka i 
trun šećera. Ribu dobro ocijedi, metni 
na zdjelu, jedan komad malo preko 
druge, prelij majonezom, pospi na- 
rezanim vlašcem i garniraj sa jajima, 
krastavcima, aspikom i rotkvicama. 

Apetit odresci. Nareži kruh za send- 
viče kao prst debele, kratko vrijeme 
ih preprži u pečenjari, zatim izvadi, 
ohladi, i dosta debelo namaži masla- 
cem pomiješanim sa pasiranim sarde- 
licama i sa dva kuhana pasirana žu- 
manjka. Sardelice očisti, nareži meso 
na uske dugačke komadiće kao ča- 
čkalice, metni u posudicu, prelij uljem 
i nakapaj limunova soka te ostavi da 
neko vrijeme stoji, zatim sardelice 
povadi, ocijedi, te ih na svaki koma- 
dić kruha složi u obliku rešetke. 

Somovina u soku od rajčice. Daj 
si od trgovca narezati 1 kg somovine, 
crnu kožicu nožem skini, osoli, umo- 
taj u brašno i peci svaki put po tri 
nareska u vreloj masti, te ih, kad . 
na jednoj strani požute, oprezno lo- 
paticom okreni na drugu stranu, da 
se ne rasipanu, te ih redom vadi iz ma- 
sti na zdjelu. Na istoj masti načini 
rijetku zapršku, te zalij sokom od 
rajčice, te sa malo soli i 'kajmaka na- 
čini -umaku, prokuhaj, procijedi' u šer- 
pu, složi unutra ribu, te malo proku- 
haj. iPonudi sa pečenim roščićima od 
krumpira. S. A. 

NAJNOVIJI HRVATSKI ROMAN 

NAPISAO IVO KOZARČANIN 


U naišoj je /književnosti ličnost Jo- 
sipa Cvrtile već dobro poznata. Iz- 
davši tri knjige dječjih priča i pje- 
sama (»Mali pelivan«, »Tri dječaka« i 
»Ivanjiska noć«), od kojih je najbolja 
»Ivanjska noć« doživjela raskošno 
drugo izdanje (s ilustracijama A. Ku- 
mana), Cvrtila je ušao u red najbo- 
ljih naših »dječjih pisaca. Ima nešto 
posebno, specifično u tim pričama i 
pjesmama, što »dijeli njihova autora 
od drugih dječjih pisaca i daje mu 
posebno mjesto. Napisane lirskim je- 
zikom, koji čisto vibrira od emocija, 
vrlo uiproštene i nikad razvučene, one 
djeluju savršeno toplo i iskreno, kao 
rijetko čiji radovi. To je sposobnost, 
koju je posjedovao Andersen, i koji 
je zato stekao golemu publiku i još 
veću popularnost. Na njega katkada 
sjećaju virtuozne, formalno savršene 
i spontane Cvrtiline realizacije, toliko 
adekvatne utisku, da čisto mirišu noć- 
nim uzduhom, rosnom travom i zvi- 
jezdama, koje se, ugrijane, umivaju 
u njoj: 

Podiglo ga sneno 
veče na svom dlanu: 
jezerce u dplu 
tamnim rujem planu, 
a ptica se neka 
s bora u noć digla, 
ne ibi li ga onkraj 
tihih voda stigla . . . 

(Mjesec) 

Njegovo »BIJELO PRIJESTOLJE«, 
roman, koji je ovih dana izašao, jest 
roman iz učiteljskog života.* U našoj 
poratnoj književnosti malo je knji- 
ževnika obrađivalo ovaj sujet, a i ti, 
koji jesu, prelazili su brzo preko toga 
ne udubljujući se u problem, jer ga 
nisu ni dovoljno poznavali. Cvrtila je 
sam učitelj. Materijal, koji ga je in- 
spirirao za »Bijelio prijestolje«, stva- 
ran je. Naše učiteljstvo je zaglibilo 
u život, tup i bez svrhe, kao seoske 
taljiiige u ljepivo proljetno blato. Raz- 
ličiti su putovi, kojima idu pojedinci, 
ali se na koncu svi sastaju — na istoj 
točki, s koje su pošli puni nade i vje- 
rovanja u se i u svoje fiktivne, imagi- 
narne sposobnosti. Svake se godine 
osposobljava u učiteljskim školama 
toliko i toliko učitelja, a ipal^nitko 
ne vodi brige o tome, jesu Ii to uisti- 
nu mladi ljudi, koji su odabrali ovo 
zvanje, jer ga vole i hoće da mu se 
posvete ,ili prosto zato, da nađu 
uhljebljenje (krov ( nad glavom, praz- 
nici, kad ise ništa ne radi, plaća mala, 
ali sigurna, mirovina itd.). Oni se ta- 
da razlete po selima (ukoliko imaju 
toliko sreće, da ne čekaju previše na 
mjesto), za koja nisu nikada čuli. Ta- 
mo se nađu među iljudima, koje ne 
poznaju i ne vole očekujući ih su- 
mnjivo, kao što ni oni nj<ih ne vole i 
ne vjeruju im. Nasta/nu sukobi. Uči- 
telji ne znaju, za čim idu i što žele. 
Postanu birokrate. Koliko ih ima ta- 
kvih i koliko ih ima^ koji nisu takvi, 
kuda vode svi učiteljski putovi, koji 
su izlazi iz žabokrečine dnevnog ži- 
vota, problemi, koji se dnevno kon- 
frontiraju s njima, o tome nam go- 
vori ovaj Cvrtilin roman. 


Glavno lice je mladi učitelj, koji 
službuje u selu među samim šumama. 
Srpanj je, mjesec, kad je škola pra- 
zna, sunce se kao vosak topi nad ku- 
ćama, a šume mirišu požudno gustim, 
teškim mirisima, koji zasićuju uzduh, 
njišu se u vruće večeri čeznutljivo, 
šume u rosna jutra, i dozivaju sa- 
motnog mladića, da odbaci prtljag ci- 
vilizacije, uzme šešir i knjigu pod pa- 
zuho i potraži meku hrastovu hlado- 
vinu, brbljavi romon potoka i tišinu, 
koja srdačno impresionira. Dane i 
noći luta učitelj šumama samotujući i 
izbjegavajući ljude, koji mu se čude 
i pomalo ga se već počinju bojati. 
Kao Mor Đure Sudete u dane, dok je 
još Šu bila zdrava i otac mu bio živ, 
traži mladić najtiša mjesta, u jutra, 
kad su trave rosne i tople, u popo- 
dneva, kad sunce gori i peče, i u ve- 
čeri, kad »tajanstveni mračci škrope«, 
a sjene su ljubičaste, duge i deformi- 
rane. U drugom mu je selu kolegica 
Klara, u koju je bio zaljubljen, dok 
su Oboje još biti mladi, mnogo mlađi. 
Uz nju je i neka druga djevojka Mi- 
lica, vrlo lijepa i vrlo povučena. One 
obje nemaju ništa protiv njega, ali 
kod žena čovjek nikada ne zna, na 
čemu je. Ali ima toliko toga dru- 
goga, što njega zanima. Tu je pro- 
blem sela i odnos učitelja prema se- 
ljacima. Tu je glogovački kapelan, 
koji priča čudne priče. Tu su kolege, 
često tako daleki, nerazumljivi i tuđi. 
A u životu se ionako dešava sve dru- 
gačije, »nego što očekujemo. Dok je 
čovjek mlad, rado luta po šumama, 
»misli o djevojkama i bo/ri se sam sa 
sobom (čitajući mistike i recitirajući 
religiozne pjesnike), ali s vremenom 
se čovjek pomalo smiruje. On tek ka- 
snije dozna, da je Milica, za koju je 
mislio, da je voli i da ona njega voli, 
tada, kad mu je rekla, da je vjerenica 
drugoga, očekivala ipak samo jednu 
riječ od njega, nešto, što bi je pota- 
klo, pa da bi odmah raskinula veze 
s onim drugim i pošla za njega. Ali 
on »ne žali za tim. Njemu bi tek bilo 
žao, da je nesretna s drugim. I za li- 
jepu, blijedu kolegicu Klaru mu je 
žao, što je nesretna. On sada već ima 
troje djece, dobru ženu, koju voli i 
koja njega voli. Brine se za porodicu 
i posvećuje se sasvim svome zvanju. 
Uzalud šume šume. Prijatelji tako i 
tako sve rjeđe pišu, a on se boji, da 
sasvim ne prestanu. Uzalud su jutra 
rosna. To nije »Mor« Đure Sudete. To 
je »Bijelo prijestolje« Josipa Cvrtile. 

»Bijelim prijestoljem« zašao je Cvr- 
tila u red »naših romanopisaca. Vele, 
da isu najbolje one knjige, koje nas 
-sile na razmišljanje, kad ih proči- 
tamo. To ovaj roman čini u velikoj 
mjeri. Ivo Kozarčanin. 


* Josip Cvrtila: BIJELO PRIJE- 
STOLJE, roman iz suvremenog živo- 
ta, izdala Knjižnica Dobrih Romana, 
•knjiga 59., Zagreb 1933., str. 176., ci- 
jena 30 Din, uvezano 40 Din (za pret- 
platnike 25% jeftinije). Narudžbe se 
šalju na Knjižnicu Dobrih Romana, 
Zagreb, Trg Kralja Tomislava 21. 


JE Cl VAM POZNATO? 

1. Koji je hrvatski književnik »Ili- 
rac« bio rodom Slovenac? Koje mu 
je krsno ime, a koje prezime? 

2. Koji je glavni junak u pjesmama 
bosanskih Hrvata katolika? 

3. Kako su dubrovački trgovci u 
»blaženo staro doba« označivali da 
nijesu u dućanu? Koji hrvatski knji- 
ževnik ovo spominje i u kojem djelu? 

4. Zašto se pri dolasku na ratni 
brod pozdravlja paluba? 

5. Koji je najstariji do sada poznati 
i proučeni indoevropski jezik? 

6. Koje je najviše afričko brdo? 

7. Što su mungosi? Ima li ih kod 
nas? 

ODGOVORI NA PITANJA 
IZ PROŠLOGA BROJA 

1. Hrvatski je književnik fra Grga 
Martić svoje knjiiževne radove potpi- 
sivao ovim pjesničkim imenima: Ra- 
dovan, Ljubomir, Ljubomir Hercego- 
vac i Nenad Poznanovdć. 

2. Nečujan je najljepša uvala na 
otoku Suletu (Šolti). Tu je u rimsko 
doba bila tvornica opeka, ribnjak i 
trpio kupalište. U Nečujmu su u sred- 
njem vijeku benediktinci bili sazidali 
samostan svetoga Stjepana. U nj se 
bio zaklonio od 1510. do 1512. hrvat- 
ski pjesnik Matrko Marulić. U Neču- 
jan se svraćao i hrvatski pjesnik Pe- 
tar Hektarović, kako to spominje u 
svomu djelu »Ribanje i ribarsko pri- 
govaranje«. 

3. Vjekoslav Ćurčija, franjevac, ro- 
dom Hrvat, a nadbiskup irenopolitan- 
ski, apostolski vikar Egipta, biskup 
Alesinjski pa skadarski, blagoslovio 
je 1869. Sueski prokop. Umro je 1881. 
na brodu daleko od kraja dolazeći u 
svoj zavičajni Dubrovnik. 

4. Starinski je pozdrav na hrvat- 
skim cehovskim sastancima glasio: 
»Ljubav i poštenje svakomu brafu!« 

5. Švaj carski ustav započinje zazi- 
vom: »U ime Boga svemogućega!« 

6. Admiral je zapovjednik ratnog 
brodovlja, moro vođa. Riječ je arap- 
skog podrijekla. Arapski »amir ar- 
rahl« označuje nekadanjeg arapskog 
»zapovjednika prevoznog brodovlja 
između Andaluzije i sjeverne Afrike«. 

7. Maštovita je podmornica »Nauti- 
lus« francuskO'ga knjiiževnika Julija 
Verne-a druga po redu toga imena, 
jer je 1807. Dobert Fulton bio sa- 
gradio torpiljarku-podmornicu »Nau- 
tilus«. G. 1928. porinuta je podmor- 
nica francuske ratne mornarice »Nau- 
tilus«, »krštena« baš na ime Verne- 
ovog .»Nautilus-a«. Treći je zbiljski 
»Nautilus« podmornica kapetana Hu- 
berta Wilkins-a, u kojoj je ovaj po- 
morac 1931. poduzeo bezuspješnu 

na sjeverni stožer. 


Trgovina glazbala 

J. STJEPUŠiN 

Zagreb, Frankopanska16 

Preporuča najbolje 
tambure i sva ostala 
glazbala. Najbolje 
žice , pribor , note, 
škole za sva glaz- 
bala uz najpovolj- 
niju cijenu 


vožnju ispod leda 



\ 


279 


K.UCTUHN1 SVIJET 


KAZALIŠTE 

OPERA »ADEL I MARA« 
od Josipa Hatzea 

Kad se gdje spomene ime hrvat- 
skoga 'skladatelja Josipa- Hatzea, sva- 
tko pomisli na dvije popijevke, koje 
se ubrajaju među najpoznatije lirske 
kompozicije hrvatske glazbe uopće: 
to su »Ja ne znam, što je maj- 
k a m i 1 a« na riječi Huge Badalića 
i »L i s j e žuti« ,na riječi Branka 
Raidičevića. Gdjegod netko pjeva uz 
pratnju glasovira, tu se čuju te dvije 
popjevke, koje će im njihova skla- 
datelja trajno sačuvati svagdje, gdje 
se gaji glazba. 

Splićanin Josip Hatze (r. 21. ožuj- 
ka 1879. u Splitu), koji je po majci 
Dalmatinki i ocu Slovencu baštinivši 
glazbeni dar spojio prirođenu sklo- 
nost slovenačke melođijske senti- 
mentalnosti s dalmatinskom sklo- 
nošću melodijsko j strastvenostti, za- 
đahnuo se studirajući glazbu u Ita- 
liji (među ostalim bio je učenik 
Pietra Mascagnija, skladatelja »Ca- 
vallerie Rusticane«) duhom talijanske 
glazbene kulture. Rezultat je ono 
glazbeno shvaćanje i ono melodij- 
sko formiranje, koje daje njegovim 
djelima tako tipično obilježje. Kao 
skladatelj popjevaka stvorio je na 
tom polju mnogo i stekao posebno 
mjesto u svoj hrvatskoj glazbi prvih 
dvaju decenija ovoga stoljeća: iza- 
šle su 3 zibirke njegovih popjevaka, 
svaka u 3 izdanja, a osim toga još 
veći broj pojedinačkih. Štogod je 
Hatze stvorio na drugim glazbenim 
poljima (zborovi, balade za zborove, 
vokalna suita, kantate, opere), nije 
dostiglo uspjeha njegovih popje- 
vaka, a i njegove kasnije popjevke 
nisu više bile kadre preteći uspjeh 
onih, na kojima se podigla njegova 
slava i popularnost. 

Na opernom polju pokušao je prvi 
put sreću operom »Povrata k« 
u jednom činu na riječi Srđana Tu- 
cića. Bilo je to još g. 1911. (iprva 
izvedba u Zagrebu 23. ožujka te 
godine). Uza sve podvale uspjeh 
nije bio trajan. Dva je puna decenija 
pustio da prođu, a da se nije javio 
novim kojim opernim djelom, te se 
već ćinilo, da je napustio mlisao na 
daljnje pokušaje u tom smjeru. Kad 
eto ti ga ovog proljeća s drugom 
operom »A delom i M 1 a r o m«, 
koja je izvedena u Zagrebu gotovo 
ravno 22 godine nakon njegova 
opernog prvijenca, a doživjela je i 
tu neobičnost, da je već prije toga 
izvedena i u Beogradu i Ljubljani, 
dakle ono, što je i mnogim značaj - 
* nijim i boljim djelima uskraćeno. 

U toj novoj Hatzeovoj operi oživ- 
ljuje pre 1 nama sadržaj »Bijedne 
Mare«, tog mnogo isticanog epskog 
djela Luke Botića, po kojem je li- 
breto naplisao dr. Branko Radića. 
Dramatski nema libreto one snage, 
kao što je ima na pr. Deželićev li- 
breto Široline opere »Gitara i bu- 
banj«, ali romantički sadržaj o ne- 
sretnoj ljubavi Splićanke Mare i Tur- 
čina Adela daje ovoj operi posebnu 
privlačivost. Adel ljubi Maru, no tu 


ljubav brani otac Ma»rin, koji je od 
te ljubavi prema Turčinu hoće da iz- 
bjeći tim, što je zatvara u samostan. 
Adela opet nesretno .ljubi Turkinja 
Melka, kći Dizdar-age, a Metku ne- 
sretno ljubi splitski pjesnik Frane. 
Dakle ništa manje nego tri nesretne 
ljubavi između dva mladića i dvije 
djevojke, zaplele su se tu u čvor, koji 
se razuzlava smrću Marinom. 

Budući da je djelo komponirao skla- 
datelj, koji je u biti svojoj liinski skla- 
datelj, težište je glazbe u lirskom di- 
jelu, koji čini znatan dio ove opere. 
Hatze uije diamatik, nema dramat- 
skog instinkta, ali kad mu se pruži 
prilika, da lirici dade maha, tad se 
raspjeva u arije, koje se snažno pri- 
maju slušaoca. Kad Adel u prvom činu 
zapjeva ariju »U Turčina đul-v-odica«, 
u drugom činu strastvenu podoknicu, 
ili kad Frane u trećem činu gledajući 
s Klisa Split i kaštelanski zaljev pjeva 
o ljepoti svog zavičaja, Hatzeova 
glazba odaje toliko iskrenosti, toliko 
proćućenosti, te je to najjača strana 
ove opere. Inače melodijski ostaje 
Hatze vjeran sebi i glazbenoj epohi 
verizma, u kojoj je uzeo svoje glaz- 
beno ishodište. Harmonijski je daleko 
od bilo kakvih smionosti, a instru- 
mentarij ski voli jednostavniju usta- 
ljenu solidnost nego li kompliciranost 
traženja novih izražajnih mogućnosti. 
Arhitektonski je opera osnovana na 
dualizmu između dramatskog i lirskog 
elementa, te dolaze na stariji način 
naizmjence arije, recitativi, dueti, 
terceti i zborovi. Ipa'k je Hatzeu us- 
pjelo sve skladno melodijski zaoibliti, 
pa jedinstveni tok nije isprekidan li 
poremetan. 

Izvedba je »p od dirigentom Lovrom 
Matačićem bila muzički solidna. Na- 
slovne uloge doduše nisu dane prvim 
našim operniim silama, ali su ih Gita 
Giuranec i Anatol Manoševski dobro 
odglumih i otpjevali. Druge važnije 
uloge imali su Križaj, Hržić i Griff. 
Režija A. Đindčkoga nije djelu dala 
sve one karakteristike, koje bi mu 
bio dao (režiser, koji više poznaje 
Split, njegov duh i tradiciju. Publika 
je nažalost kod premijere napunila 
samo pol kazališta te je tako Zagreb 
nažalost opet pokazao, kako malo dr- 
ži do tekovina hrvatske kulture. Sam 
autor je pribivao premijeri, te su mu 
priređene srdačne ovacije, ali manje, 
nego što je kao snažan predstavnik 
hrvatske glazbene kulture zaslužio. 

Dr. J. A. 

KNJIŽEV/SfOST 

KREKOVA KNJIŽNICA 

Potrebno je upozoriti i našu jav- 
nost na ovu vrijednu književnu insti- 
tuciju, koja si je uzela ime velikog 
Kreka i nastoji da radi u njegovom 
duhu. Dosada su izdali preko desetak 
knjiga i to ove: 

M. Andersen Nexo: Proletar- 
ske novele. — F. Hervvig: S v. 
B o š t j a n iz predmestja (le- 
genda). — Sedem mladih slo- 
venskih p i s a t e 1 j e v. — Upton 
Sinclair: Samuelovo iskanje 
(roman). — človečanstvo (polj- 


ske novele: Reymont-GoeteI-Kaden 
Bandrowski-Morcinek). — Selma La- 
gerlof: Zgodba o blaznem 

Gunnrju (roman). — Miško Kra- 
njce: Življenje (povest). — M. 
Andersen Nexo: Prokletstvo (ro- 
man). — H. Suderman: Mati skrb 
(roman). — Dr. p. A. Tominec O. F. 
M. : Osnovna načela kršćan- 
skoga socializma (okružnica 
pape Leona XIII. »Rerum Novarum« 
sa komentarom). — P. l’Ermite: Že- 
na z zap rt i mi o č m i (roman). 

A za ovu godinu obećaju tri knjige: 
M. Kranjec: Predmust j;e (roman), 
— M. Javornik: Crni' breg (ro- 
man). — M. Sinclair: D o 1 a r j i I. dio. 

Osim toga izdaju mjesečnu reviju: 
Beseda o so dobnih opraša- 
nj ih, to je kratki pregled svih važ- 
nih kulturno socijalnih problema. Sa- 
radnici su: Dr Frane T e r s e g 1 a v, 
dr J. A 1 e k s i ć, M. J a v o r n i 1 k itd., 
a donose i prevode (G. Papini, S. La- 
gerlof). Kako vidimo izbor knjige im 
je različit i imade čisto religioznih 
stvari (F. Herwig, S. Lagerlof, P. 
l’E r m i t e, čiji roman »Kako sam 
ubila svoje dijete« izdala je 
i Knjižnica Dobrih romana, dok ovaj 
Gospođa zatvorenih očiju, 
drugi je po važnosti, a jedan i drugi 
bili su i filmovani. Socijalne knjige 
opet ne pripadaju u tendencioznu so- 
cijalnu literaturu; tu imademo izbor 
prvorazrednih novela poljskih, zatim 
dvije knjige M. Andersena 
N e x o, stvari jobovske i duboko 
proživljen je te klasični roman M. 
Sudermana: Mati b r i g a. A 
donose i domaće pisce (M. Kranjec, 
M. Javornik) te znanstvenu Dr p. A. 
Tominec. 

Članarina (za reviju i 3 knjige) iz- 
nosi mjesečno 7 dina i ra, knjige su so- 
lidno opremljene, te ih valja svakome 
preporučiti. Adresa: Delavska Za- 
ložba, Ljubljana, Miklošićeva cesta 22. 

Stj. Devčić. 

R JI D / O 

Jazz u njemačkim radio-stanicama 
zabranjen. Hitlerovci su u težnji, da 
sve ono, što je strano, uklone iz Nje- 
mačke, izdali naredbu, kojom se na- 
ređuje svim radio-stanicama, da ne 
smiju više emitirati jaizz-muziku, jer 
da ta crnačka muzika vrijeđa osje- 
ćaje svakog .pravog Nijemca. 

Potajna radiostanica u Berlinu. U 
Berlinu se već .dulje vremena čuje 
na valu radiostanice Beomuenstera 
glas tajnog speacearea: »Hier der rote 
Senđer« (Ovdje crvena radio-stanica), 
nakon čega nastaje propagandno pre- 
davanje ili govor. Ovo je potajna sta- 
nica Ljevičanskih ekstremista, kojoj 
vlasti ne mogu ući u trag, jer ona 
.svaki dan mijenja svoje mjesto. 


MATIJA ŠNELER 

ZAGREB, FRANKOPANSKA ULICA 11 

TELEFON 79-88 

Specijalna radiona svih vrsti okvira. — 
Veliki izbor najmodernijih gotovih okvira 
Blondel, Barok i t. d., ovalnih, četvero- 
uglastih i okruglih. — Stalna izložba 
Madona u ukusnim ovalnim okvirima. 

Preuzimaju se svi staklarski poslovi. 
Izložba i prodaja raznih slika. 

MALI MILAN U KUĆI OD KARTONA SSXVo%," 


Mali Milan nije imao kao druga djeca u školi 
lijepo odijelo. On nije imao također ni sve knjige. 
Za vrijeme odmora, kad bi se druga djeca igrala 
u dvorištu svojim igračkama, on bi stajao sam, 
u kutu, tužan i zamišljen. U svojoj maloj, dječjoj 
glavi on je mislio: Kako to da druga djeca imaju 
sve, što im srce zaželi, a on nema? Zar je on zlo- 
čest? Zar on ne sluša tatu i mamu? Zar on, kad 
ne može pojesti cijeli ručak, ne odnese ostatak 
prosjaku? Da, on je dobar. Njega hvali učitelj i 
preporuča mu, da i dalje bude tako dobar. Ipak, 
on je tako siromašan, kao da ga je Bog kaznio. 

U školi, koju je Milan pohađao, bio je jedan 
stari podvornik. On je jako volio djecu. Kad 
opazi, da Milan uvijek stoji sam u kutu dvorišta 
žalostan, priđe mu jednog dana i zapita ga: 

»Što je tebi, moj dječače? Reci, reci ti svome 
starome podvorniku!« i svojom staračkom rukom 
pomiluje Milana po kosi. 

Milan nije mogao ništa da rekne. Nešto ga je 
stislo u grlu i -brižne u gorki plač. Kad je napo- 
kon doznao za jade malog Milana, umirio ga je 
podvornik: 

»Ne plači, Milane, ti si dobar dječak i ti mo- 
raš dobiti lijepe igračke i fino odijelo. Danas po- 
slije škole dođi k meni i ja ću te odvesti k jednom 
gospodinu, koji će sve tvoje želje ispuniti.« 

»O, kad dobijem novo odijelo, ja ću ovo staro 
pokloniti onom malom prosjaku, što prosi na 
uglu ulice,« reče Milan sav zadovoljan. 

On je cijelo poslije podne u školi, kadgod bi 
imao vremena, mislio, kako će on sa starim po- 
dvornikom otići na neko mjesto, gdje će dobiti 
lijepo odijelo i svakakve, zgodne igračke. 

Vani je padala kiša. 

»Kako je teško hodati po ovoj kiši ispod po- 
cijepanog kišobrana,« pomisli Milan. »Možda će 
mi taj dobri gospodin ili gospođa darovati nov 
kišobran,« tješio se on. »I nove cipele, jer ove 
mi propuštaju vodu.« 

Sanjario je tako Milan, dok se nije obuka svr- 
šila. Iza obuke odskakuta on u stan podvornika, 
koji se nalazio u podzemlju. Podvornik uzme 
svoj veliki, sivi kišobran, natakne naočari, da ga 
ne bi pregazili auto ili kola, i ode s Milanom 
držeći ga za ruku. 

»Samo da li će on biti kod kuće?« 

»Tko?« upita Milan. 

»Taj gospodin, kome idemo,« odvrati po- 
dvornik. 

»Ako ne bude kod kuće, onda ne ću dobiti 
igračke i odijelo,« tužno će Milan. 

»No, ja mislim, da će ipak biti kod kuće, jer je 
kiša, te ne će izlaziti na kišu,« tješio ga podvornik. 

Išli su po kiši dugo i dugo. 

»Kako daleko stanuje taj gospodin?« primijeti 
Milan. 

»Eto, baš smo stigli,« reče podvornik. 

Ušli su u neki tamni hodnik, kojemu su iz zi- 
dova sijevale iskre. 

»Što je to?« upita Milan. 


»To se taj gospodin naljutio. Kad se on na- 
ljuti, same iskre vrcaju u cijeloj kući.« 

»Kako to?« 

»Zato, što se on strašno žestoko naljuti.« 

»Ja ne ću onda dobiti odijela i igračaka.« 

»Hoćeš, hoćeš, jer on mnogo voli djecu. Kad 
vidi tako dobrog dječaka, kao što si ti, on će se 
odmah umiriti,« govorio je blago podvornik. 

»Ali kakve su ovo stepenice? To nije kamen 
ni drvo,« čudio se Milan. 

»To su stepenice od kartona,« objasni po- 
dvornik. 

»Stepenice od kartona? Kako su tako jake, da 
možemo po njima hodati?« upita u čudu Milan. 

»One postanu vrlo jake, čim ljudska noga 
stupi na njih, i to čim dobri ljudi na njih stupe. 
Jedamput je neki zločinac htio ubiti dobroga 
gospodina, kome idemo, ali čim je stupio na ste- 
penice, survao se u podrum. No nisu samo stepe- 
nice od kartona. Cijela je kuća od kartona zato, 
da se može prenositi,« govorio je podvornik. 

Dječak se sav u čudu uspinjao po stepenicama. 

Kad su se uspeli do vratiju stana, vrata se sama 
otvore, a jedna mačka ih upita, zašto su došli. 

Kad joj podvornik odgovori, zašto su se upu- 
tili kući od kartona, mačka im rekne, da će teško 
danas što dobiti od njena gospodara, jer je vrlo 
ljut. Mačka ipak prijavi posjetioce svome gospo- 
daru. 

»Nek se tornjaju,« čuo se ljutit glas gospo- 
dara. »Ja nemam vremena da dijelim milostinju,« 
izdere se vlasnik kuće od kartona i pojuri prema 
vratima. 

Milan se uplašio i stisnuo se uz podvornika. 
A i podvornika je bilo strah. 

»Tornjajte se napolje!« okomi se na podvor- 
nika i Milana. »Ti si došao da prosiš milostinju 
za ovo dijete,« vikne na podvornika. »Kao da 
ne znaš, da ja ne volim ljude. Da ih volim, ne 
bi me služile mačke.« 

»Ali vi ste uvijek pomagali sirotinju,« usudi 
se primijetiti podvornik. 

»Jest, pomagao sam je, jer moram da je po- 
mažem.« Tad se sjeti da mora pomagati siro- 
tinju, ako želi da živi u bogatstvu. To mu je rekla 
neka stara vještica, i on se njenih riječi držao. 
Jedino je tada zaboravio riječi stare vještice. 

»Dobro,« rekne vlasnik kuće od kartona i do- 
zove mačku, kojoj zapovjedi, da donese dje- 
čaku odijelo, cipele, kišobran, kapu i mnogo lije- 
pih igračaka. Tih igračaka je bilo toliko, da su 
ih dovukle mačke u kolicima. Vlasnik kuće od 
kartona platio je podvorniku i Milanu auto, da 
njime prevezu njegove darove. Milan i podvor- 
nik su srdačno zahvalili vlasniku kuće od kartona 
i otišli autom. 

Sutradan je mali Milan obukao novo odijelo i 
nije stajao u kutu dvorišta tužan i zamišljen. On 
se veselo igrao s drugom djecom, kojoj je dopu- 
štao, da se igraju s njegovim igračkama. 


c 

Iz dnevnika u drugom razredu gi- 
mnazije. H i s t o r i j a: 

Ponedjeljak: Ispitivao Cezara. 

Srijeda: Uzeo Djevicu Orkansku. 

Petak: Ponavljao Napoleona. 

Subota: Završio 30-godišnji ra/t. 

Profesor Kišobran ić. 

Prirodopis: 

Utorak: Ispitivao ribe. 

Četvrtak: Vježbao majmune. 

Petak: Utvrđivao mekušce. 

Subota: Predavao slonove. 

Profesor Ambrelić. 

Školska zadaća. ...Ferije sam kra- 
sno proveo u svom selu. Potukli smio 
se mi dječaci, i ja sam izlemao svoj- 
ski dvojicu većih i jačih od mene. To 
mi je pomogao moj anđeo čuvar. 

Šteta. »Što veliš, Mijo, jučer je 
umrla bogata udovica Smočilovićeva.« 

»Šteta, velika šteta! Prekjučer bih 
je bio rado oženio.« 

Spretno laganje. Mali Denči našao 
je na ulici zvonce, stavio ga u džep, 
ali mu je kraj virio iz džepa. Sretne 


ČISTOĆA LICA 


Lice, koje je puno bobuljica, prlštlća, 
lišaja i sunčanih pjega, Dokazuje 
premalo njege i pažnje za njega 



Čisto lice Nečisto lice 


Slike pokazuju, kako se dade nečisto i zane- 
mareno lice gospodja ili gospode sa njegom 
opet očistiti, poljepšati i da se samo malo 
dnevno uzme vremena za njegu lica. Ako 
je lice suho, tad valja da se upotrebi masna 


MANDULA 

pomada za lice 


Cijena lončiću 
Din 15- 
Liljan sapun 
Din 10- 


Proizvodi i u promet stavlja stara 

KAPTOLSKA LJEKARNA SV. MARIJE 
osnovana god. 1599. Vlatko Bartulić, 
Zagreb, Dolac kraj Tržnice. Dobiva se 
u svakoj ljekarni 


ga malli Viki i zapita ga^ što to ima 
u džepu. Denči pozna Vikija i hoće 
da prikrije, ali mu u hitniji zvonce 
ispane na zemlju, upravo kad je od- 
govorio: »Špagu.« 

Sam sebe prevario. Kad je glasoviti 
naučenjak Newton izišao jednog da- 
na na šetnju od dva sata, izvjesio je 
cedulju na svojim vratima, na kojoj 
je stajalo: Profesora nema za dva 
.sata. Kad nakon šetnje dođe pred 
vrata svog .stana, pročita svoj vlastiti 
oglas i opet otiđe na šetnju, da se 
vrati, kad profesor bude kod kuće. 

Zagonetka. U nekom društvu sta- 
vljaju izmjenično zagonetke. Mladić 
neki reče: 

»Dva gospodina pođu u restaura- 
ciju. Svaki ima u džepu dinar. Zatim 
igraju, večeraju, pa iza nekog vre- 
mena pođu, a svaki ima u džepu pet 
binara. Što su ta dva čovjeka igrali?« 

»Jedan harmoniku, a drugi kitaru.« 

Biber. M i c i k a (svojoj, susjedi): 
»Nekidan si me svjetovala, da metnem 
Ivici na prst bibera, da ga ne stavlja 
u usta.« 

Zlata: »Pa je li pomoglo?« 

Mi cika: »Jok! Sad bez bibera ne 
će uopće da meće prst u usta!« 

Pred zaruke. Djevojka: »Prije 
nego vam pružim ruku, pazite, da ne 
želim, da me uzmete zbog miraza.« 

Momak: »Gospodična, kako mo- 
,žete o meni nešto takva misliti?« 

Djevojka: »To ml je drago. Ja 
sam naime sav svoj miraz putem bi- 
lježnika prenijela na svoju sestru 
.Milku.« 

Momak: »Oprostite, a je ii Milka 
,još slobodna?« 

Od srca. On: »O čem misliš, draga?« 

Ona: »O tome, kako je bedast.« 

On: »Pusti, draga, misli radije na 
me!« 

O n a: »Baš to i radim.« 


Širola - Deželić : 


ABECEDA ZA NAŠA ČEDA, 

KOJA SE PJEVA I GLEDA 

za dječji glas uz pratnju klavira 
Cijena 30 Dinara 

KUĆA DOBRE ŠTAMPE 

Zagreb, Trg Kralja Tomislava 21 



— Halo, draga Ivko! Kad smo ju- 
tros razgovarale na telefonu, rekla 
si ml, da te po podne opet nazovem, 
jer da ćeš dotle pročitati Cv.rtilin ro- 
man »Bijelo prijestolje« pa mi reći 
svoje mišljenje. Dakle što mi imaš 
reći?... Što?... Zamjeraš piscu, što 
je prikazao previše zlih, a premalo 
dobrih ljudi? Nemoj tako! To si pod 
prvim dojmom stvorila taj sud. Znam, 
ljuta si na Klairu, na kapelana, na 
Lukšića, na Crničkoga, na Dobranića, 
na Marića. Pa reci po duši, ne vidiš 
li takve tipove i u našem gradu?... 
Oprosti! Nisam baš mislila na kape- 
lana. Naš je kapelan dobar. Ne mogu 
ni pomisliti, da bi se i njemu mogla 
ikada takva nesreća desiti, kao što se 
desila ovom u Cvrtilinu romanu. Pu- 
stimo, to je malo delikatnije pitanje, 
pa i sam pisac je, vidi se, oko njega 
prilično okolišao. Ali Klara, Klara, to 
je problem, koji nas žene treba da 
zainteresira. Tu je pisac na najzor- 
nijem primjeru pokazao, kako ljubiti 
samo zato, da se ljubi, znači srljati 
u gotovu propast. Nije ljubav nešto, 
čemu nema granica. A tko granice 
prekorači, taj neka se ne nada sreći. 
E, vidiš, takvu pouku daje Klairin pri- 
mjer. Na nju treba da se svaka čitate- 
ljica Cvrtiiina romana najviše ljuti, da 
svakoj razboritoj djevojci u časovima, 
kad se radi o njenu srcu, uvijek lebdi 
pred očima lik Klarin za opomenu, 
kakva ne smije biti. Nažalost baš uči- 
teljice imadu često da prođu najteže 
kušnje... Kako? I na Milicu se lju- 
tiš? E, to ti je pravi tip djevojke 
udavače, koja se udaje za ovoga zato, 
što nije dosta ljubila onoga, za ko- 
jega bi po srcu radije pošla. Takvih 
djevojaka ima, rekla bih, najviše na 
svijetu, pa ako su inače dobre, ne 
moraju biti baš nesretne . . . Stani! 
Netko kuca na mojim vratima. Bog! 


DOBRIJANOVO JEDRENJE 



Putovanje čiki 
nikad teško nije, 
ni kad kiša pljušti, 
ni kad sunce sije. 



na lađicu laku, 
svijetom će da krene 
baš na stranu svaku. 



Jedrenja će biti 
baš do mile volje, 
ta tko bi od čike 
znao jedrit bolje? 



Ali kud to čika 
naopako ide? 

Što li naše oči 
tako strašno vide? 

SAM IZA -JAPANSKA TAMBURA 



U krugu: 

UČI TELJIC A 
U ŠKOLI 
ZA SEMI ZE 


Gore lijevo : 

U SVAKOJ ŠKOLI ZA 
GLAZBALA SEMI /.E 
IMA S H 1 N T 0-0 L T A R 


Desno : 

D VA GOLEMA 
U M l-'TNA CVIJETA 
NAJAVLJUJU KONCERTE 


Desno : 

UČENICE 


Kao što je naše narodno glazbalo tambura, tako i Japanci imađu 
narodno glazbalo, koje je slično tamburi, samo što naša 'ambura 
rma obično 4 žice, a japanska samiza (tako se to glazbalo zove) tri 
žice. Na njoj sviraiči iz naroda sviraju i prate pjevanje. Do pred 10 
godina upotrebljavala se samiiza ^amo u narodu. Tek tada su počeli 
na njoj i po notama svirati i inteligentniji slojevi. Carska glazbena 
gkademija u Tokiju, kojg postoji već kojih 50 godina, gojila je dosad 


samo evropska gla- 
zbala. Tek pred 2 go- 
dine uvela je i pouča- 
vanje u sviranju na 
samizi. Po svem Ja>- 
panu postoje sad već 
glazbene škole, u ko- 
joj se uči sviranje na 
samizi, pa i naše sli- 
ke pokazuju takvu 
školu, koju polaze 
mllade Japanke. Kao 
što kod nas građan- 
ske djevojke obično 
uče svirati na glaso- 
vir, tako se od japan- 
ske djevojke traži, da 
zna svirati na samizi, 
t om o r igi n a l n oni j a - 
panskom glazbalu. 





raži ye 

SL /A'f 



Gore : 

PRIZOR IZ PRVOGA ČINA 
OPERE „A D E L I MARA" 
od Josipa Hatzea 

izvedene prvi put u Narodnom Kazalištu 
u Zagrebu 1. ožujka. 

Prizor se odigrava na obali mora u Splitu 
Foto Tortka 


PRIZOR IZ POSLJEDNJEG ČINA OPERE „ADEL 
Prikazuje smrt Marinu u samostanskoj ćeliji (svršetak opere) 


I MARA" 

Foto Tonka 


MIRICA ZAJEC U NARODNOJ NOŠNJI PROLJETNE VODE NABDJAŠE POTOKE i RIJEKE 

u kojoj je nastupila na kazališnoj priredbi prigodom Motiv kod Broda na Kupi Sastav Kupice i lševnice 

eubaristiiskog kongresa u^išKu 


fin sirova ni tjednik „Obitelj izlazi svake nedjelja pretplata 30 Din na tri mjeseca, za inozemstvo 3 dolara godišnje. Pretplata se plaća unaprijed 
Rukopisi se ne vraćaju. „ Obitelj m izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik m Obitelji * 
Zagreb, Trenkova 7. Adresa uredništva i uprave „Obitelji": Zagreb , Trg Kralja Tomislava 21. Telefon 54-17. Cek. rač. pošt. šted. br. 33.536 
„ Obitelj “ se tiska u Tiskari Narodnih Novina u Zagrebu. Za tiskaru odgovara V . Kirin, Zagreb, Deielićev a ul. 2.' 

